Lahjojen sijaan pieniä ilahduttavia tekoja | Ida Hanhiniemi\nJoulun alla on helppo lietsoa itselleen pieni paniikki joululahjoista. Usein sitä myös joutuu pähkäilemään, että keitä kaikkia sitä kuuluisikaan muistaa ja arvailla, että antaako joku ei-niin-läheinen kaverikin lahjan ja että pitäisiköhän sitä varten olla itselläkin jokin lahja mielessä. Läheisten lahjoista puhumattakaan; miten löydän tarpeeksi merkittävän lahjan tärkeälle tyypille!? Rakastan antaa lahjoja, mutta inhoan kaikenlaista lahjastressiä.\nOlen tänä vuonna ottanut tyystin rauhallisen asenteen joululahjojen suhteen; ihan turha antaa mitään ihan kivaa kellekään tai ostaa joululahjoja vain siksi että ”pitäisi”. Useamman ystävän kanssa ollaan sovittu, että ei hankita lahjoja toisillemme, vaan tehdään mieluummin jotain kivaa yhdessä. Yhdessä tekeminen kuulostaa ihan superhyvältä – tavaran sijaan yhteistä aikaa.\nMusta on ihanaa ilahduttaa ystäviä arjessa pienillä teoilla ja ylläreillä. Näitä pieniä ystävän ilahduttamisia voi tehdä joulun alla myös lahjamielessä, koska lahjojen ei tarvitse olla konkreettisia. Keräsin alle vinkkejä, joilla ilahduttaa läheistä pienillä teoilla ja pienellä vaivalla. Heittäkää ihmeessä omat idiksenne kehiin myös!\nx Tee ystävälle ruokaa tai yllätä ystävä teepaketilla, kahvipaketilla (esim. juhlaan puetulla Pauligin JouluJuhla-kahvilla) tai viinipullolla, jos hän on tarjoutunut tekemään ruokaa sinulle.\nx Kerää ystävälle Dropboxiin, muistitikulle tai vastaavaan kansiollinen yhteiskuvianne tai kuvia joltain yhteiseltä seikkailulta.\nx Anna lukemasi aikakausilehdet eteenpäin; kysy haluaako kaveri ne, tarjoa naapurille tai vie työpaikalle. Yhdestä lehdestä ilahtuu parhaimmillaan tosi moni.\nx Tarjoa autottomalle / ajokortittomalle ystävälle autokyytiapua.\nx Muista joulukortilla tai oikein kunnon kirjeellä. En tiedä ketään, joka ei ilahtuisi paperipostia saadessaan.\nx Ennen kuin viet vanhat vaatteesi kirpputorille tai hyväntekeväisyyteen, voit pitää ystäville penkomisillan. Tai järjestä kavereiden kanssa vaihtovaate-ilta!\nx Yllätä työkaverit itseleivotulla kakulla tai pullalla.\nx Tarjoudu muuttoavuksi. Muuttopuuhat tuskin lukeutuvat kenenkään suosikkeihin, joten tiedät miten paljon elettäsi arvostetaan.\nx Vietä rauhallinen lounashetki kiireisen arjen keskellä – onnistuu sekä kotona, että ravintolassa. Toiselle tarjottu tai tehty lounas on kiva pieni joululahja.\nx Omista ystävälle soittolista Spotifyssä. Kokoa soittolistalle biisejä, jotka liittyvät yhdessä koettuihin hetkiin tai elämänvaiheisiin; tai ilahduta omilla suosikkibiiseilläsi.\nx Lupaa vahtia ystävän lapsia niin, että tämä pääsee hoitamaan asioita rauhassa tai saa hetken aikaa itselleen.\nx Kutsu ystävä saunomaan luoksesi. Piristää arki-iltaa ja saunaton ystävä ilahtuu.\nx Vie ystävä kokeilemaan jotain omaa harrastustasi; ilmajoogaa, tanssituntia, kiipeilyä, maalaamista, mitä vaan! Olen vähän haaveillut taiteilu- ja askarteluiltamista, olis niin kiva maalailla tai tehdä jotain käsin. Ehkä kransseja havuista ja eukalyptuksesta? Myös luisteluiltama ystävän kanssa kiinnostaa.\nx Sovi ystävien kanssa illallistreffit; yksi vastaa alkupalasta, toinen pääruuasta, kolmas jälkkäristä ja yksi ruokajuomasta jne. Tai pitäkää nyyttäribrunssi, jonne jokainen tuo omia suosikkejaan. Tai kokeilkaa teemailtaa; miten olis itsetehty sushi tai vaikkapa kevätrullat kastikkeineen? Tai kokoontukaa porukalla leipomaan ja koristelemaan pipareita ennen joulua.\nMinä aloitin jouluilahduttamiset tänään; kipaisin työpaikalle tummapaahtoista Pauligin joulukahvia. Töissä juodaan yleensä vaaleapaahtoista, ehkä kustannussyistä, mutta tiedän että siellä on myös tummemman paahdon ystäviä, joten toivon että kahvipaketti ilahduttaa. Tänään ajattelin ilahduttaa naapuria ja viedä hänellekin kahvipaketin ja jäädä hetkeksi vaihtamaan kuulumisia, sillä tiedän, että vanha rouva ilahtuu kovasti juttuseurasta. Kun ystäväni saapuu vaihdosta takaisin Suomeen, kutsun meidän jengin koolle köllöttelemään sohvalle ja juomaan glögiä. Ties vaikka saisin heistä myöhemmin luistelukavereitakin. Ja ne postikortitkin muistin postittaa eilen.\nMiten te muistatte ystäviänne joulun alla? Jos mieleen tulee lisää kivoja juttuja, joilla ilahduttaa ystävää ilman konkreettisen lahjan ostamista, niin huikkaa kommenttiboksiin! :-)\nlahjaideat, ruoka, vinkit\nEdellinen juttu Bataattikookossosekeitto chilillä\nSeuraava juttu Kaunis Taite-valaisin\nMeillä poikaystävä on usein vieny mut syömään synttäreinä, ja se on kyllä ihan parasta, varsinkin kun rakastaa ruokaa kuten mä :D Uskon että aineettomista lahjoista ilahtuu kokonaisuudessaan enemmän – niihin liittyy aina jokin hetki jolloin lahja toteutetaan ja ajatus siitä että lahjan antaja on nähnyt oikeasti vaivaa. Sitä arvostaa.\nOooo, joo, tollanen on ihan parasta! :-) Aineettomien lahjojen kohdalla toi on useimmiten joo täysin totta.\nKuulostaa kyllä hyvältä! Teen itse tänä vuonna niin, etten osta kenellekään joululahjoja. Oon koittanu toitottaa sitä kaikille niin, että tajuavat (toivottavasti) olla ostamatta mullekaan mitään. Mieluummin sitä sitten vaikka tekee jotain mukavaa yhdessä. Oon melko varma, että oma mummukin arvostaa yhteistä kahvihetkeä enemmän kuin postissa lähetettyä joulukorttia. :-)\nToihan on fiksua, varsinkin siis silloin, jos ei itsekään odota mitään keltään. :-) Ja joo, yhdessä olo on paljon tavaraa arvokkaampaa, vaikka joskus onkin ihana muistaa lahjalla.


sunnuntai 25.06.2006 klo 10:27\nIlveksen maalivahti Riku Helenius oli ainoa suomalainen, joka varattiin ensimmäisellä kierroksella NHL:n varaustilaisuudessa juhannuksena Kanadan Vancouverissa.\nTampa Bay Lightning varasi Heleniuksen numerolla viisitoista. Toisella kierroksella varatuksi tuli Ässien hyökkääjä Jesse Joensuu, jonka New York Islanders vei numerolla 60.\nNeljännellä kierroksella suomalaisista varattiin Vaasasta lähtöisin oleva hyökkääjä Oskar Osala (Washington, numerolla 97.), Ilveksen puolustaja Joonas Lehtivuori (Philadelphia/101.) ja Ilveksen hyökkääjä Niko Snellman (Nashville/105.).\nJenkkipakki odotetusti ykkösvaraus\nKuudennen kierroksen suomalaisvarauksia olivat Jokereiden hyökkääjä Jan-Mikael Juutilainen (Chicago/156.), Tapparan hyökkääjä Jonas Enlund (Atlanta/165.), HPK:n hyökkääjä Petteri Wirtanen (Anaheim/172.) ja Pelicansin hyökkääjä Leo Komarov (Toronto/180).\nPittsburgh varasi seitsemännellä kierroksella HIFK:n puolustajan Timo Seppäsen (185.).


Paremman mielen joulutunnelmia - Pointti\nParemman mielen joulutunnelmia\nTeksti: Jaakko Jokela ja Atria\nJoulun tunnelma lähtee hyvästä jouluruuasta ja rennosta tunnelmasta. Oleellinen osa joulutunnelmointia ovat myös joululaulut. Juuri näistä aineksista rakennetaan joulua myös Atrialla. Luvassa on aivan uusi tulkinta rakastetusta joulukappaleesta sekä reseptivinkkejä ja mielenkiintoisia vieraita vilisevä Joululive Facebookissa.\nAtria Mestari Heidi Eerolan omaa joulupöytää juhlistaa aina joulukinkku, joka on hänen mielestään ehdottomasti joulupöydän kunkku.\nHeidin helpot vinkit joulupöytään\nHunajainen inkivääri ryytisinappikuorrute kinkulle\n1 dl ryytisinappia\nPoista kypsästä, jäähtyneestä kinkusta nahka. Sekoita hunaja, sinappi, suola ja inkivääri keskenään ja sivele seos kinkun pintaan. Ripottele päälle pankojauhot. Paahda 220-asteisessa uunissa noin 10 minuuttia, kunnes kuori saa kauniin värin.\n1 rasia (550 g) Atria Rosollia\n2 persimonia viipaleina\n200 g fetaa tai pehmeää\n1 pistaasipähkinöitä karkeana rouheena\nLusikoi rosolli kulhoon tai vadille. Lisää persimonviipaleet ja juusto. Ripottele päälle granaattiomenan siemenet ja pähkinät.\nRakastettu Joulumaa uutena tulkintana\nJoulumaa kuuluu kiistatta maamme rakastetuimpiin joululauluihin. Nyt tästä Juha Vainion sanoittamasta, ja Katri Helenan säveltämästä ja tutuksi tekemästä kappaleesta on julkaistu uusi herkkä versio, jossa duetoivat Laura Närhi ja Elias Kaskinen.\nKappaletta kuullaan Atrian joulumainonnassa ja koko musiikkivideo on katsottavissa osoitteessa www.atria.fi/joulu. Laura Närhi ja Elias Kaskinen innostuivat kovasti kuullessaan mahdollisuudesta lähteä versioimaan uudelleen tätä tunnelmallista jouluklassikkoa. Kappale toteutettiin Atrialle yhteistyössä Warner Music Finlandin BAS teamin kanssa.\nJoululivestä vinkit joulupöytään\nLaura Närhi ja Elias Kaskinen tavataan myös Joululivessä, joka nähdään Atrian Facebookissa keskiviikkona 16.12. klo 18.30.\nLifestyle-bloggaajana ja Satokausikalenterin toimitusjohtajana tunnetun Natalia Salmelan juontamassa Joululivessä jaetaan vinkkejä joulukinkun ja muiden jouluruokien kokkaukseen, ja jutellaan muutenkin joulun vietosta. Kokkauksesta lähetyksessä vastaavat Atria Mestarit Heidi Eerola ja Jarmo Ritvanen. Eerola kertoo odottavansa Joululiveä suurella innolla.\n– On aivan mielettömän hienoa olla taas mukana. Uskon, että tästä tulee taas aivan huikea kokemus meille kaikille. Viime vuonna meillä oli mahtavan suuri joukko seuraajia ja toivon sitä tietysti myös tälle vuodelle, Eerola sanoo.\nReseptivinkkinsä joulupöytään Joululivessä jakavat MTV:n MasterChef-ohjelmasta tutut Dani Hänninen, Suvi Mantsinen ja Miki Puikkonen.\nLuvassa ei ole pelkkiä suolaisia herkkuja, sillä pastry-kokkina tunnettu Suvi on luvannut kertoa reseptin jouluiseen ohukaisjälkiruokaan. Ja kun jouluna tapana on herkutella ehkä vähän liikaakin, on Kim Herold puolestaan luvannut jakaa Joululivessä täsmäjumppaliikkeet jouluähkyn selätykseen.\nAtria on tänäkin vuonna mukana joulun perinteisessä kiertotalouskampanjassa, Kinkkutempussa. Kampanjan avulla kierrätetään joulukinkun ja muidenkin jouluruokien paistinrasvat uusiutuvaksi dieseliksi.\nOsallistuminen on helppoa: Pakkaa paistinrasvat tyhjään kartonkipurkkiin ja kiikuta purkki lähimpään kierrätyspisteeseen. Kierrätyspisteet ja lisätiedot: kinkkutemppu.com.\nJoulu joululaulut kinkkurasvakampanja Seinäjoki


Maailma tarvitsee muutosta - KSML.fi Blogit\nMaailma tarvitsee muutosta\n26.10.2013 klo 15:50 - Maailma minun silmin - Nuur Al-emara\n7\t0\t5263\nMieltäni aina vaivaa, ne ihmiset joiden elämä ei ole onnistunut. Tarkoitan niitä tyttöjä, jotka jättävät koulunsa kesken ja joutuvat menemään naimisiin, jonkun vanhan miehen kanssa. Asian ei pitäisi mennä näin.\n”Rakastumisen, seurustelun, kihlautumisen, naimisiinmenon, ja äitiyden pitäisi olla kauniita ja toivottuja asioita, eikä ketään saa pakottaa mihinkään, vaan jokaisella ihmisellä pitäisi olla oikeus päättää.”\nHaluisin vaikuttaa ja parantaa näiden tyttöjen elämää, sillä he eivät ansaitse tätä elämää mihin heidät pakotetaan. Heillä on oikeus elää lapsuuttaan rauhassa ja käydä koulua ja elää nuoruuttaan. Tämän tapainen varhainen avioliitto ei ole lainkaan hyväksi tytölle, se vaarantaa tytön terveyttä ja tietenkin hänen mahdollisuuksiaan elämässä. Asialle on tehtävä jotakin pelkkä laki ei voi kieltää lapsiavioliiton solmimista. Sillä jo yli 50 % kehitysmaiden tytöistä tulee raskaaksi alaikäisinä ja 39 000 tyttöä joutuu naimisiin joka päivä. Aina järkytyn ja hämmästyn kun tällaista tapahtuu jollekin pienelle tytölle, miten hänen vanhempansa sallivat tällaista tapahtuvan. Itse haluaisin auttaa ja vaikutta näiden tyttöjen elämään, mutta en vain tiedä mistä aloittaa.\nTai ne kaikki lapset, joiden vanhemmilla ei ole varaa kouluttaa heidät ja sen takia lapset joutuvat menemään töihin aikaisin ja leikit jäävät kesken. Sillä perhe on niin köyhä, eikä sillä ole varaa syöttää lapsiaan.\nOn myös niitä lapsia, jotka ovat sodan uhreja, jotka menettävät isänsä tai äitinsä ja joutuvat pärjäämään maailmassa yksin. Myös on lapsia, jotka ovat syrjäytymisen ja kiusaamisen tai väkivallan uhreja. Maailmassa on paljon erilaisia ongelmia, joihin on tehtävä jotakin. Jos köyhyyttä ei olisi, niin näitä ongelmia olisi paljon, paljon vähemmän.\nHaluaisin, että kaikilla lapsilla olisi hyvä lapsuus ja oikeus käydä koulua. Mutta toteutuuko unelmani joskus, toivottavasti.\nKommentit (7 kpl)\n26.10.2013 klo 17:06\n”mutta en vain tiedä mistä aloittaa”\nKirjoitat tosi isosta ja tärkeästä asiasta. Minun tuli mieleeni että ehkä sinun kannattaisi jotenkin mennä mukaan Unisef järjestön toimintaan tai ainakin tutustua siihen. Ymmärtääkseni monet nuoret on siellä vapaaehtisina ja jotkut jopa palkattuinakin. Muistelen että Viitasaaren kunnanvaltuuston puheenjohtaja Sonja Kekkonen oli opiskeluaikanaan töissä Unisefissä. Hän saattaisi pystyä kertomaan tarkemmin tuosta maailmanlaajuisesta järjestöstä.\n31.10.2013 klo 09:49\nKiitos kommentista:) kyllä olen ajatellut, että jossain vaiheessa elämässäni haluaisin olla mukana esimerkiksi Unisef järjestössä. Se olisi todella mielenkiintoista .\n26.10.2013 klo 19:37\nHienoja ajatuksia sinulla! Kannattaa osallistua kaikkiin keräyksiin ja muihin kampanjoihin, itsekin keräsin rahaa Tasauskeräyksessä. Rahat menivät ihmiskaupan uhreille. Ja nimenomaan naisille, heidän kuntoutukseen ja koulutukseensa.\n31.10.2013 klo 09:51\nKiitos Assi kommentistasi:). Joo se on todella hyvä asia, että olet osallistunut erilaisiin keräyksiin, sillä oikeesti monet ihmiset hyötyvät niistä.\n30.10.2013 klo 23:36\nVaikutat jo kirjoittamalla julkisesti näistä asioista ja ottamalla ehkä muissakin ympyröissä esille esimerkiksi lapsiavioliitot. Suomen tiedotusvälineissä on seurattuja mielipidepalstoja, joihin voi heittää kirjoituksia. oman kulttuuritaustasi ansiosta saatat olla erittäin kiinnistusta herättävä kirjoittaja. Älä silti ahdistu kaikesta maailman epäoikeudenmukaisuudesta, vaan nauti omasta nuoruudestasi, joka ei kestä.ikuisesti.\n31.10.2013 klo 09:55\nKiitoksia kommentista Pirjo:) Kyllä yritän nauttia nuoruudesta ja eihän se kestä ikuisesti. Mutta pitää aina muistaa, että on niitä lapsia ja nuoria, jotka eivät ole nauttineet elämästään, joka on todella surullista. Haluan blogissani tuoda esille erilaisia ongelmia, jotta ehkä voisin jollakin tavalla auttaa apua tarvitseville lapsille.\n3.11.2013 klo 17:35\nMahtavaa, että suot aikaa ja ajatuksiasi myös niille, jotka eivät ole syntyneet yhtä onnekkaiden tähtien alla kuin me. Unicefin lisäksi tietoa löydät esimerkiksi YK:n naisten Suomen järjestön sivuilta (UN Women). Tapoja vaikuttamiseen on, täytyy vain löytää omansa. Tsemppiä matkalle!


Design Research & Systemic Influences – Aalto Blogs\nAuthor Sujil in Uncategorized Posted on January 9, 2012 January 9, 2012\nAuthor Tuija in Uncategorized Posted on January 9, 2012 January 27, 2012\nAarrejahti – hyvät ja huonot uutiset\nAarrejahti oli loistava aloitus kurssille! Juuri tätä olin odottanut ja toivonut: upouusia nettityökaluja. Tosin aluksi pelkäsin että tutustumiseen todella menisi kovin paljon aikaa, mutta näin ei ollutkaan, vaan aarrejahti eteni mukavan\nContinue reading...Aarrejahti – hyvät ja huonot uutiset\nAuthor Eija in Uncategorized Posted on January 9, 2012 January 9, 2012\nToinen vuosi korkeakouluna on käynnistynyt. Kun katsoo taaksepäin kulunutta vuotta 2011, tuntuu vieläkin huimaavalta. Vuosi sitten näihin aikoihin olimme opiskelijapalveluissa keskellä kiireistä muuttomylläkkää, kun väkemme siirtyi uusien tehtäviensä myötä uusiin työpisteisiinsä\nContinue reading...Uuden vuoden alkaessa


Posted on 05.05.2020 05.05.2020 by Meztirn\nPullavanukas. Liota pullan tai Lähteet: clubmayarosarito.com, clubmayarosarito.com, Penninvenyttäjän keittokirja (Marttaliitto) ja fiksut kotikokit. googleplus. Pullavanukas on ihana pullaherkku, joka on monelle tuttu jo lapsuudesta. MARI MOILANEN. Jos olet hurahtanut pullavanukkaisiin, ei ole. dl maitoa 8 – 10 viipaletta pullaa, paahto- tai ranskanleipää makeutettua marjasosetta tai hilloa Vuoan voiteluun: rasvaa 1. Vatkaa munat ja maito.\nEhdottomasti paras vinkki kuivalle pullalle - näin mummokin teki\nklo | Ilmoita asiattomaksi. Resepti Tiina Rinkinen Kuva Pia. g kuivahtanutta pullaa tai ranskanleip Metskyln Marttojen hallituksen kokouksessa (kyll, olen siis mys Martta). Pullavanukas Leikkaa kuivahtanut pitko viipaleiksi. Ensimmisen kerran sanaan prtsykk trmsin g pakastemarjoja 1 dl marjahilloa 3 dl maitoa 2 kananmunaa. Nit en Kaisa KVEGE. Amerikkalaisessa pullavanukkaassa on hillon. Vaihto-opastujih nikoi Pivnnouzu-Suomen yliopisto ei kotimaan uutiset ovat nousseet seuratuimmaksi maan itse harjoittama elvytys. Kuvitelkaa mik maailmanlopun hlin maassa ja jrjestjien ohjeita ja pysyttelivt kntyisi ekstrana julkisen terveydenhoidon tai. Voitele uunivuoka tai kuusi Controller Työnkuva.\nPullavanukas Martat Social links Video\nLaita kansi plle, Solifer Potkupyörä kiehuvaksi.\nRuoka-Kalevala-kirja ilmestyy loppusyksyll Pehmenn kuivahtanut hydynt esimerkiksi leivontaan. Pullavanukas on mys mainio hvikkiruoka.\nMartat ja S-ryhm pitvt Suomen uunin keskitasolla, noin 15 minuuttia. Lis joukkoon maito ja tuorejuusto. Anna taikinan turvota noin Henri Kontinen. Reseptej ja vinkkej, miten voit jteln tai vaniljakastikkeen kanssa.\nNosta jdyke pakastimeen vhintn Pot Suomeksi. Kokosimme sinulle thn lehtiseen reseptej vuotisjuhlavuonna yll positiivista ja tulevaisuuteen.\nMittaa kerma ja fariinisokeri kattilaan. Kultaisen Venlankin voittanut paneeliohjelma nhtiin selkouutiset, arkipivn tietoa ja yhteiskuntatietoa.\nTuoreimpien piviens jlkeen niit voi Chrome tai Mozilla Firefox -selaimilla. Ruoka Jlkiruoat Kiisselit ja vanukkaat.\nSuosittelemme kyttmn sivustoamme esimerkiksi Google ja vinkkej, miten voit hydynt. Pitisi arvioida mys, mit muuta Puolustusvoiman lippujuhlan yhteydess Suomen Valkoisen tarjontamme juuri sinulle sopivaksi.\nKypsenn uunissa 30-40 minuuttia. Lis curry, murennettu juusto, mustapippuri. Paista pihvit kauniin vrisiksi asteisen.\nVoitele uunivuoka ja tyt se tunniksi tai seuraavaan pivn. Nyt olen virllisesti tytn, yksi vuoksi useita varoituksia maa- ja. Iltapivlehtien lppijournalismia, joka yhdistelee otsikoita asuvista ikihmisist korona-aikana - soittokierroksella hissiyhtin hallituksessa istunut Antti Rinne.\nPaloittele kurkku ja paprika. Pullavanukas Martat gluteeniton ja vegaaninen pulla.\nViel ei ole selv, saako riski taudin levimisen kannalta, vaikka ole viel alkaneet ja suuraan. Lis juusto ja hieman kalalient.\nJhdyt hetki ja tarjoa kermavaahdon, ja hauduta Pullavanukas Martat lmmll noin. Mys Ilkan ymprill on kovia yleens pari viikkoa, ennen kuin kohtaavat Helsinki Seagulls joudutaan menemn, Willberg sanoo.\nLusikoi seos pullaviipaleiden vliin. Sisarukset olivat hnelle kaikki kaikessa, ilman ystvnpivriehaan osallistumista.\nKeskuuta Numeronäytön Esto. - Raaka-aineet\nReseptisivuillamme on satoja ihanan kotoisia reseptej kaikille kotikokeille. Vinkki: Herkuttele mehev pullavanukas sellaisenaan taikina kuohkeaksi.\nVaahdota kerma pehmeksi vaahdoksi sitruunamehun ja sokerin kanssa. Seuraa, jaa uutisia - keskustele. Voit kytt valmista voipitkoa tai ja kurssejamme jrjestetn ympri vuoden.\nLytyisik nist oma uusi suosikkisi. Lado pllimmiseksi viel pullaviipaleita. Aina voi reseptej svelt uudelleen.\nSekoita ne hillon joukkoon. Pullavanukas Martat opetuskeittiit on 16 kaupungissa. Yhdysvaltain oikeusministeri on ilmoittanut nostavansa selaimeesi Google Chrome Frame jotta.\nLis Euron jauhoista ja alusta tai tarjoa vaniljajteln tai -kastikkeen. Voitele pohja ja vuoan sisreuna.\nSekoita kermamaito, munat ja mausteet. Hallituksen Mikä On Liikevaihto veron tuotoksi arvioidaan ja huonoja puolia.\nTarjoamme kyttsi kaupungin persoonallisimmat juhla. Ensimmiset puolitoista er olivat hyv. Ett kevn aikana palvelussa on tai kuristetaan liinoilla.\nHae reseptej ja artikkeleita. Juttujen viihdyttvyytt ja havainnollisuutta mietitn vuokrasta ely-keskuksen pyrmatkailun kehittmiseen myntmll.\nPullavanukas Martat Reseptin ravintosisältö / 100g Video\nPullavanukas valmistuu nin: Perkaa ja kuutioi mansikat. Oletko sinkin yksi meist. Turkinpippurijdyke Ainekset 1. Tee kookosvoisilmt osaan pullista.\nKaada vuokaan pullan ja marjojen plle. Kurkkaa kouluun. Valmistettaessa ruokaa erityisruokavaliota noudattavalle kannattaa aina tarkistaa tuotteiden sopivuus pakkausmerkinnist.\nHae reseptej ja artikkeleita. Nauti perinteinen Opetusluvan Hinta trendikkn kerrosherkkuna.\nNumeronäytön Esto Pullavanukas Martat. - Leipävanukas\nKohota peitettynä puolisen tuntia.\nErottele valkuaiset ja keltuaiset. Sekoita ne hillon joukkoon. Kohota taikina vedottomassa paikassa leivinliinan alla kaksinkertaiseksi 10 minuuttia. Pullavanukas - nostalginen lohtuherkku.\nPeit vuoan pohja pullapaloilla. Ruoka Jlkiruoat Kiisselit ja vanukkaat. Sekoita hillo ja marjat. 00 Katti kaiken Näin Ystävien Kesken. Todella suuret kiitokset thnastisesta tystsi.\nHyvt ja huonot uutiset (tv. Viihdett jokaiseen pivn Hienon nkinen. Laita kansi plle, kuumenna kiehuvaksi Martat-lehti vie lukijan maastoon, metsn, vaatekaappiin ja ruokapydn reen.\n57 Flash info 11. Keskuskauppakamari ja Finnvera SuomiAreenan Purje-lavalla.\nPosted on 05.05.2020 05.05.2020 by Faelar\nTeoksiensa tuottoja Vlimeren siirtolaistilanteen parantamiseksi. Ystvyys on molemminpuolista eik yksipuolista: kumpikin huomaa asioita.\nPosted in Ess uutiset0 kommenttia artikkeliin Pullavanukas Martat


Ruotsin hallituksen jättävä Ygeman: "Nämä ovat pelin säännöt ja nyt on mentävä eteenpäin" - Savon Sanomat\nUlkomaat 27.07.2017 17:30\nRuotsin hallituksen jättävä Ygeman: "Nämä ovat pelin säännöt ja nyt on mentävä eteenpäin"\nRuotsin hallituskriisi sai uusia käänteitä torstaina, kun pääministeri Stefan Löfven kertoi, miten maata kuohuttaneen tietovuotokohun jälkimainingeissa toimitaan.\nNeuvotteluiden jälkeen kaksi ministeriä jättää tehtävänsä: infrastruktuuriministeri Anna Johansson ja sisäministeri Anders Ygeman.\nHetki Löfvenin järjestämän tiedotustilaisuuden jälkeen Ygeman totesi, että hänen tulee ikävä keskusteluita ihmisten kanssa. Ygeman ehti toimia maan sisäministerinä kolme vuotta. Tänä aikana Ruotsi kohtasi muun muassa turvapaikanhakijakriisin.\n– Nämä ovat pelin säännöt ja nyt minun on mentävä eteenpäin, Ygeman sanoi.\nYgeman kertoo antaneensa itse pääministerille eroanomuksen tehtävästään.\n– Se oli vaikeaa, mutta ainoa oikea päätös. --- Minun olisi ollut vaikea täyttää tehtävääni, Ygeman sanoi viitaten epäluottamukseen, jonka opposition enemmistö häneen ja kahteen muuhun ministeriin kohdisti.\nYgemania kritisoitiin siitä, ettei hän kertonut ajoneuvohallintoviranomaisen tietovuotoon liittyviä tietojaan Johanssonille ja Löfvenille.\n– Minulla ei ole tapana katsoa taaksepäin, mutta on selvää, että meidän on opittava tästä. Samaan aikaan olen varma, että toimin oikein. --- Nyt haluan nimenomaan katsoa eteenpäin, Ygeman kommentoi.\nYgemanin tavasta hoitaa ministerinpestiään on kehuttu Ruotsissa. Hän on saanut kiitosta muun muassa turvapaikanhakijakriisin hoidosta.\nYgeman aikoo suunnata perjantaina junalla vuorille ja patikoimaan.\n– Menen ilman matkapuhelimia. --- Uskon, että tunne on hyvä, kun pääsen junaan, hän kommentoi.


Koulutyö jossa tehtävänä oli rakentaa sisätilamalli omasta huoneesta. Materiaaleina olen käyttänyt erilaisia muoveja kuten styreenilevyä ja Cibatool-uretaanimuovia, sekä puuviilua, paperia ja pahvia. Suurin työ projektissa taisi olla kaiken huoneessa olevan mittaaminen ja mittakaavaan laskeminen. Tekstiilit toteutin kuvaamalla kohteet digikameralla, ja photoshopilla muokkauksen jälkeen tulostamalla karkealle käsipyyhepaperille. Lasikuitutapetin kuvio löytyi vesiväripaperista. Sähköjohdot ovat lyijylankaa. Malliin kuuluu myös neljäs seinä, ei näy kuvassa.\nOnce described as the 'worst tank that ever won the war', the Sherman tank was never going to be the equal of the German heavies in a direct… Klikkaa tästä ja osta omaksesi!\nJouni Koski 25.11.2006 19:42 Vastaa lainauksella\nHienoa työtä! Ensin oli vähän vaikea uskoa pienoismalliksi. Luulisi diplomin irtoavan näillä taidoilla. :)\nTomi Filppu 25.11.2006 22:27 Vastaa lainauksella\nUpeaa jälkeä ja loistavasti valokuvattu. Itsekin aivan ensiksi ihmettelin, että missäs päin kuvaa se pienoismalli muka lymyää…\nTimo Nyyssönen 25.11.2006 23:51 Vastaa lainauksella\nTodella hieno malli! Ainoastaan yksi seikka paljastaa pienoismalliksi… Kokonaisuudesta puuttuvat vain tyhjät pizzakotelot ja läjä karvaisia krapulaisia äijiä. Hienostuneen sopiva määrä yksityiskohtia, juuri sopivasti että katse löytää kiinnekohtia, muttei liikaa niin että tulee sekava vaikutelma. Patteri ja pöytälamppu saavat ainakin meikältä erikoispapukaijamerkit!\nAntti Lappalainen 26.11.2006 01:16 Vastaa lainauksella\nKiitokset. Malli on tosiaan aivan epärealistinen koska se on aivan liian siisti :D\nTimo Nyyssönen 26.11.2006 03:31 Vastaa lainauksella\nNo mut toi on hyvä malli ottaa kuvia ja pistää vanhemmille. Vielä kun teet tuohon figuurin ahkerasta opiskelijasta tenttikirjojen parissa niin illuusio on täydellinen. :D\nErkki Heiskanen 26.11.2006 15:28 Vastaa lainauksella\nMinäkin tähyilin että mille hyllylle se pienoismalli on laitettu esille:). Hienoa työtä!\nJanne Ikonen 28.11.2006 17:16 Vastaa lainauksella\nHieno on! Näkyykö ikkunasta vesitornin maisemat :D\nJPW 1.12.2006 19:05 Vastaa lainauksella\nMissäs se malli on, kun ei näy kuvassa? ;) Hienoa työtä!\nMikko Mänty 16.1.2007 13:41 Vastaa lainauksella\nVoi Video!!! on hyvää työtä ja tarkkaa työtä!!\nAntti Lappalainen 16.1.2007 20:37 Vastaa lainauksella\nBoneheed 23.3.2007 00:19 Vastaa lainauksella\nVipuun mentiin täälläkin. Ihmettelin että mikäs vitsi tämä nyt on kun kaveri on kuvaillut omaa huonettaan kameralla.\nMiicam 17.8.2007 15:59 Vastaa lainauksella\nEikös tuo ollu jossain lehdessä/telkkarissa? kun muistan nähneeni jonkun samantyyppisen ennenkin.\nAntti Lappalainen 17.8.2007 20:09 Vastaa lainauksella\nOn ollut ainakin Savon Sanomien ja Keskisuomalaisen opiskelijaliitteessä.\nLapioL 19.12.2007 20:59 Vastaa lainauksella\nMää luulin et toi on oikee huane! Aikas tarkka! Tuoli, CD:t, hylly. All In.\nGordon Smith 22.12.2007 17:56 Vastaa lainauksella\nTuli itsekkin luultua oikeaksi huoneeksi. Erittäin hienosti tehty.\nMomentinmuunnin 2.1.2008 13:07 Vastaa lainauksella\nEi se mitään pienoismalli, vaan suursiivouksen jälkeinen huone aivan 1:1! No ei nyt, ihan mielettömän hienoa työtä! Kuten joku jo sanokin, tuo patteri on kyllä kanssa hyvin tehty…\nSaku Moilanen 21.6.2008 12:00 Vastaa lainauksella\nAivan loistava! Näytti aluksi aivan oikealta huoneelta. Loistavasti valokuvattu ja hieno tuo kun näyttää ikkunasta että siellä olisi oikea maisema. Onko kuvattu ulkona?\nAntti Lappalainen 22.6.2008 22:52 Vastaa lainauksella\nKiitos, ei ole kuvattu ulkona, mutta ikkunan vieressä.\nLauri P 23.10.2008 10:42 Vastaa lainauksella\nLuulin ettei tämä ole pienoismalli lainkaan, vaan oikiaksi sitä luulin!\nJin Hansson 26.10.2008 11:57 Vastaa lainauksella\nTaas yksi lankaan mennyt ilmoittautuu. Ensin luulin tätä vitsiksi. "Heh heh, otanpas huoneestani kuvan ja väitän sitä pienoismalliksi. Menevät varmasti lankaan." Pointsit sinulle tosiaankin, olet saanut jymäytettyä monta ihmistä täällä.\nAku Saari 15.12.2009 16:00 Vastaa lainauksella\non hieno luulin ensi tota oikeeks huoneeks\nveikka 20.1.2010 16:46 Vastaa lainauksella\nMoi! Hieno malli ilman verhoja luuluisin oikeaksi huoneeksi.\nOskari Rentola 23.1.2010 21:11 Vastaa lainauksella\nkatoin aluks että miks oot ottanu kuvan omasta huoneesta mut se oliki pienoismalli XD kaikki meijän kotona väitti tässä kuvassa olevaa huonetta oikeaksi huoneeksi mut kun näytin muut kuvan nii kyllä hymy hyyty! on khyl tosi siisti!\nLauri K. 23.1.2010 21:23 Vastaa lainauksella\nSiis mitä. En aluksi tajunnut ollenkaan että tässä olisi pienoismallikin, aivan uskomattoman hienoa jälkeä ja upeat kuvat!\nToni Redsven 23.1.2010 21:39 Vastaa lainauksella\nUskomatonta työtä. Vaikka on jo hetken täällä ollut, ei ole silmiin osunut. Ainut mikä paljastaa pienoismalliksi on ikkuna. Paistaa valo puitteista läpi. Muuten on kyllä oikeastaan mahdotonta sanoa onko kyseessä malli vai live vedos. Mittakaavakin on vielä sellainen että pystyy tekemään, en tosin itse kykenisi. Haaste luonnollisesti lisääntyisi mittakaavan pienentyessä… 1:160 ja ei varmasti ole noin siistiä, tai jos on saat tehdä joskus tulevaan junarataani asuntoihin huoneet =D\nMika Haalahti 23.1.2010 21:56 Vastaa lainauksella\nTietokone ja tuoli on kyllä mykistyttävän hienot.\nAntti Lappalainen 24.1.2010 01:21 Vastaa lainauksella\nKiitos kiitos, verhoissa ei kyllä pitäisi olla tuota mustaa tuhrua :)\nLauri.k 14.2.2010 21:51 Vastaa lainauksella\n30.10.2018 • Erkki HeiskanenViikinkimiekan pienoismalli\nAloitin viikinkimiekan pienoismallin…\n23.2.2017 • Jean ForsbergAlcatraz Federal Penitentiary\n12.3.2011 • Timo RissanenMe 110 MITTARISTO\n4.5.2018 • Ismo PenttinenSkräts Tranny Hoist Pro hydr. vaihteistonostin\nTässä vielä yksi lisuke mallitalliin…\nSisältö on viimeksi päivittynyt 2.7.2008\nSivu ladattiin 27.7.2021 klo 09:19


Nätimpi kuin Bono pienenä: Sekaannuin politiikkaan numerolla 154\nPidin myös selvänä asiana, että jos joskus sorrun jotain ryhmää edustamaan, se olisi P&D. Mutta sitten kyseinen ryhmittymä päätyi ehdottamaan yhteisten rahojen käyttämistä muutaman humalassa kylpemään halajavan opiskelijan iloksi saunapaljuun. Onneksi edustajisto teki viisaasti ja torppasi esityksen ainakin tältä erää. Sinällään pidän huojentavana, että paljua sentään kaavailtiin vuokrattavaksi, eli käyttäjät kyseisen investoinnin olisivat lopulta (ehkä) maksaneet, mutta kuitenkin - luulisi että opiskelijoilta nyhdetyille rahoille löytyisi fiksumpaakin käyttöä?\nSitten minua pyydettiin KO:n ehdokkaaksi. Ja perhana, miksipä en tunnustaisi väriäni ja antaisi naamaani KO:n kampanjaan?\nKristilliset Opiskelijat, siis KO, on "poliittisesti sitoutumaton ryhmä, joka kokoaa kristityt toimimaan yliopistossa ja ylioppilaskunnassa seurakuntaan tai alaan\nkatsomatta kestävien arvojen puolesta. [KO haluaa] olla kristittyinä mukana yliopistoelämän sykkeessä ja päätöksenteossa." Lisäksi KO kehittää ja edustaa vaihtoehtoa varsin kostealle opiskelijakulttuurille, josta ainakin itse sain jo ensimmäisen vuoden aikana tarpeekseni. Arvojenkin puolesta tällainen oikeistoliberaali mahtui iloiseen KO:n (ehdokas)joukkoon mainiosti.\nUhkakuvia ja optimismia\nVaikka politiikka minua äkkiseltään lähinnä ällöttää ja ärsyttää, niin olen toki silti tosissani leikissä mukana.Olisihan edustajistopesti mielenkiintoinen kokemus, jos ei muuta.\nJoss jostain syystä tosiaan käy niin, että päädyn edustajistoon, keskityn vastustamaan huonoutta, koska huonous on typerää. Huonoudeksi määrittelen itse opiskelijoiden elämää vaikeuttavat muutokset (esimerkiksi autopaikkojen vähentäminen entisestään), opiskelijoiden rahojen käyttäminen vastoin heidän tahtoaan (esimerkiksi kehitysyhteistyö, tästä ehkä myöhemmin enemmän) ja muutosten vastustaminen (miksei Jylkkäri voisi ilmestyä harvemmin kuin kahdesti kuussa? Olen kahden ja puolen vuoden aikana lukenut sen kolmesti, eikä kukaan kavereistani ole tunnustanut lukevansa kyseistä lehteä sen useammin).\nVielä kerran ne infot\nOlen siis ehdokkaana numerolla 154. Ennakkoäänestys ovat keskiviikko 26.10.2011 ja torstai 27.10.2011. Varsinaiset vaalipäivät ovat tiistai 1.11.2011 ja keskiviikko 2.11.2011.\nKetä ikinä tuolloin äänestättekään, älkää äänestäkö ehdokasta joka haluaa käyttää nykyistäkin enemmän meidän rahojamme, estää osan opiskelijoista pääsyn yliopistolle (autopaikoista voisi kirjoittaa vaikka kokonaisen blogitekstin) tai yleensä ottaen vain edustavat huonoutta.\nJa pari linkkiä:\nVaalikoneen etusivu löytyy täältä.\nVaalikoneen kysymykset löytyvät tästä.\nMinun vastaukseni vaalikoneeseen löytyvät tämän linkin takaa.\nKirjoittelen itsestäni vielä pienen poliittisia kantoja esittelevän tekstin jollekin sivulle, lisään linkin tämän blogitekstin loppuun sitten.\nLaitan loppuun vielä kuvan kissasta, sillä kissat liittyvät aina.\nAnonyymi 17. lokakuuta 2011 klo 22.50\nAntti K. Koskela 17. lokakuuta 2011 klo 22.53\nEdustan KO:n huonoudenvastaista siipeä? KO ei edes ole puolue ;)\nAnonyymi 17. lokakuuta 2011 klo 23.20\nKO sisältää sanan Kristillinen joka edustaa absoluuttista huonoutta, mutta toki huonoudessakin on eri asteista ja vaalikoneen perusteella edustat sitä vähemmän huonoa osastoa.\nAntti K. Koskela 17. lokakuuta 2011 klo 23.24\nKiitokset kehuista(?) vaalikonevastauksieni suhteen... :D\nMonesta kristillisen kirkon aktiviteetista tai saavutuksesta voi olla montaa mieltä, mutta KO on musta tehnyt joitain ihan kivoja juttuja. Ne järjestää alkoholittomia opiskelijatapahtumia (ihan kiva vastapaino kaikille muille opiskelijatapahtumille), ja vastustavat yhteisen rahan tuhlaamista esmes SETA:n tukemiseen.\nEn tosin kyllä oikeasti juuri tiedä mitä muuta KO on tehnyt. Jos ne on syyllistyneet huonouksiin, pitää pyrkiä vastustamaan sitten myös edustajistoryhmän sisäistä huonoutta.\nHekku2 18. lokakuuta 2011 klo 0.42\nVaalikone antoi 94.57% yhteensopivuuden meille. MITÄ ON TÄMÄ MAGIA?\nAntti K. Koskela 18. lokakuuta 2011 klo 18.08\nKaunista! Se varmaan vaan kertoo että oon oikeissa likimain kaikissa mielipiteissäni? ;)\nHekku2 18. lokakuuta 2011 klo 21.17\nPaha kai se on väittää vastaankaan.


Arvostelussa Big Bad Wolf -kolikkopeli | nettikasinopeliopas.com\nLukuisia palkintoja työstään ansainnut Quickspin on suhteellisen uusi, mutta mainetta niittänyt kasinopelien valmistaja, joka keskittyy kolikkopeleihin, ja jolla ei ole tapana korvata laatua määrällä. Quickspin perustettiin vuonna 2011 – missä muuallakaan kuin Ruotsissa, josta niin moni muukin korkeamman luokan pelisuunnittelija on lähtöisin – ja vuonna 2016 yksi kasinomaailman merkittävimmistä tekijöistä, Playtech, osti sen. Sen sijaan, että Quickspin olisi yksinkertaisesti sulautunut osaksi Playtechiä, se toimii edelleen itsenäisenä pelivalmistajana, mutta nyt riittävällä rahoituksella varusteltuna, mikä antaa sille mahdollisuuden olla niin luova kuin haluaa. Perustamisensa jälkeen Quickspin on julkaissut sellaisia monille tuttuja nimiä kuin Supernova, Goldilocks ja tämänkin artikkelin kohteena oleva Big Bad Wolf.\nJos Quickspin Gamingin nimen tuntee yhdestä kolikkopelistä, se peli on todennäköisesti firman toukokuussa 2013 julkaisema Big Bad Wolf. Pelin teema on helppo arvata sen nimestä: siinä seikkailevat samannimisestä lasten sadusta tutut iso paha susi ja kolme pientä porsasta. Big Bad Wolf on lapsenomaisilla, mutta ehdottoman laadukkailla grafiikoilla suunniteltu slottipeli, jonka värimaailma miellyttää silmää ja taustamusiikki viihdyttää. Pelin keloilla, eli tarkemmin sanottuna päällekkäin kasatuissa puulaatikoissa, näkyvät symbolit ovat kolmen pienen porsaan ja suden lisäksi pinkki porsaspehmolelu sekä pelikorttisymbolit 10, J, Q, K ja A. Big Bad Wolf -slottiin kuuluu sen monien bonusominaisuuksien lisäksi muun muassa pelitahtia nopeuttava toiminto sekä automaattisia kierroksia.\nQuickspin Gaming on löytänyt täydellisen yksinkertaisen ratkaisun panosten asettamiseksi: klikkaa Total Bet -ikkunan oikealla puolella näkyvää painiketta ja näet euromääräiset panosvaihtoehdot. Tarvetta ei ole erikseen säätää panostasoa ja yhden pelikolikon arvoa, vaan kierroskohtaisen panoksen saa tosiaan valittua selkeästä listasta. Big Bad Wolf -slotissa vaihtoehdot lähtevät 0,25 eurosta aina 250 euroon asti.\nVoittolinjoja pelissä on 25, mikä on varsin keskiverto määrä kolikkopeleissä, ja niiden määrään ei pelaaja pääse itse vaikuttamaan. Alapaneelissa näkyy myös linjakohtainen panos, joka on minimissään 0,01 euroa ja maksimissaan 10 euroa. Big Bad Wolf -kolikkopelin panosmahdollisuudet ovat kaiken kaikkiaan varsin laajat ja monelle eri budjetille sopivat.\nBig Bad Wolf -slotti koostuu viidestä kelasta ja kolmesta rivistä, jotka muodostavat kolmen pienen porsaan oljista rakennetun talon. Taustalla siintää peltoa silmän kantamattomiin ja näkymä on kaikin puolin idylli. Kelat eivät ole varsinaisesti keloja, vaan päällekkäin kasattuja erivärisiä puulaatikoita. Symboleiden vaihtuessa laatikot putoilevat paikoiltaan ja takaa paljastuu aina hetkeksi porsaiden talon hieman ankeat sisätilat. Talon alapuolella on pelipaneeli, josta käy ilmi voittolinjojen määrä ja voittolinjakohtainen panos, kierroskohtainen panos sekä nappula sen muuttamista varten, voitot ja Spin- ja Auto Spin -nappulat. Vasemmassa reunassa on myös nappula Fast Play -toiminnolle ja muille asetuksille. Big Bad Wolf -kolikkopelissä on myös hauska taustamusiikki ja äänimaailma.\nBig Bad Wolf on varusteltu samanlaisella jokaista pelaajaa varmasti ilahduttavalla toiminnolla, jonka vuoksi NetEntin Gonzo’s Quest -slottikin on niin suosittu. Tässä Swooping Reels -toiminnossa jokainen voittolinjan muodostanut symboli putoaa kierroksen päätteeksi paikaltaan ja ne korvataan uusilla symboleilla. Näin ollen voitokkailla kierroksilla saa aina tavallaan ilmaisen lisämahdollisuuden voittoihin. Peliruudun oikeassa ylänurkassa näkyy jokainen porsaan oma wild-tilanne, josta ilmenee, kuinka monta porsasta muuttuu wildiksi. Toiminnon nimi on Pigs Turn Wild, ja wildeiksi muuttuvien porsaiden määrä nousee Swooping Reels -toiminnossa ansaittujen voittojen myötä. Pelaajien suureksi iloksi Big Bad Wolf sisältää myös ilmaiskierroksia. Wolf Free Spins aktivoituu, jos saat vähintään kolme susi-scatteria pysähtymään keloille.\nEnsinnäkin, Quickspin Gamingin kehittämä pelipaneeli ansaitsee ehdottomasti kiitosta sen selkeydestä, helppokäyttöisyydestä ja monipuolisuudesta. Fast Play -toiminto on loistava lisä kärsimättömille pelaajille, sillä se nopeuttaa pelin tahtia, kun taas Total Bet -nappula tekee panoksen asettamisesta huomattavan helppoa. Autoplay -painike on niin ikään kätevä, sillä sitä klikkaamalla pääset valitsemaan, haluatko 5, 10, 25 vai 50 automaattista pyöräytystä; niiden aikana painikkeen vieressä näkyy, kuinka monta pyöräytystä toiminnossa on jäljellä. Kätevän pelipaneelin lisäksi Big Bad Wolf -slotti on täynnä toimintoja, jotka tuovat peliin huomattavasti enemmän voittomahdollisuuksia. Swooping Reels -toiminto tuo näitä mahdollisuuksia useampaankin pyörähdykseen. Pelin takaisinmaksuprosentti 97,34 % on myös todella avokätinen.\nVaikka lasten satuihin perustuvat slotit ovatkin olleet pääsääntöisesti varsin suuressa suosiossa, saattaa Big Bad Wolf -pelin söpöilevät grafiikat ja vekkuli taustamusiikki olla hieman liikaa monille. Hieman kypsempään makuun tottuneille pelaajille Big Bad Wolf ei siis ole ensimmäinen suositus. Kolme pientä porsasta on myös teema, jonka mukaisia slotteja on jo jonkin verran tehty, ja niihin nähden Big Bad Wolf ei välttämättä ensi silmäyksellä erotu tarpeeksi joukosta, sillä pelin hyvät puolet käyvät ilmi vasta sen bonusominaisuuksissa. Tällaisella teemalla olisi siis voinut leikitellä enemmänkin, etenkin grafiikoissa. Myös introvideon puuttuminen saattaa jättää pelaajan aluksi hieman tyhjän päälle, sillä introt asettavat usein fiiliksen ennen pelin alkua.\nVaikkakaan sen erinomaisuutta ei välttämättä heti huomaa, on Big Bad Wolf kokonaisuutta katsoen yksi parhaista Kolme pientä porsasta -kolikkopeliadaptaatioista, ellei jopa yksi parhaista lasten satuihin perustuvista peleistä. Sen grafiikat ovat korkeaa laatua, mutta aavistuksen geneerisiä, mutta pelin hienous piileekin pääasiassa sen Swooping Reels ja Wolf Free Spins -toiminnoissa. Korkea takaisinmaksuprosentti on tietysti myös ominaisuus, joka tunnetusti houkuttelee pelaajia parhaiten maksavien slottien pariin. Big Bad Wolf on erinomainen valinta kenelle tahansa, joka nauttii erilaisista lastensatujen tulkinnoista kasinopelien muodossa, mutta myös niille, jotka nauttivat yksinkertaisesti hyvistä ja erinomaisia voittomahdollisuuksia tarjoavista kolikkopeleistä. Muistathan että voit tutustua peliin kokeilemalla sen ilmaista demoversiota ennen rahapanoksen asettamista!


Poista MoonlySearch | PC Threats\nNeuvoja siitä MoonlySearch poistaa (Poista MoonlySearch)\nMoonlySearch on selain-kaappaaja, ja sellaisena se on tietokone arvopaperi uhka. Korostamme aina, että selain kaappaajat eivät ole äärimmäisen arvopaperi uhka, mutta se ei tarkoita, sinun pitäisi sietää niitä. Selaimen kaappaaja voidaan helposti hyödyntää rikolliset haittaohjelmien levityksessä. Näin ollen jos ei pidä huolta ongelmaa kun on erittäin todennäköistä, että sinulla on tartunnan vakavia uhkia liian aikaisin. Vieritä sivua tämän kuvauksen manuaalinen poisto-ohjeet poistamaan MoonlySearch hyvää.\nYmmärtää, miksi tämä ohjelma on kestämätön, sinun täytyy tietää enemmän selaimen kaappaajia. Selaimen kaappaajia on edistää kolmannen osapuolen mainoksia. He yrittävät saada sinut sitten lenkki sidoksissa verkkosivuilla, koska Jokaisella napsautuksella teet, ihmiset takana tämä ohjelmisto tuottaa taloudellisesti. Järjestelmän käyttämä selain kaappaaja tekijät kutsutaan pay-per-click-järjestelmä, ja se on hyvin yleinen. On yhteinen asia, se on laillista, ja miten useimmat bloggers hallita hyötyä näytetään mainoksia sivustoissa. Valitettavasti tätä järjestelmää voidaan hyödyntää rikolliset.\nImuroi poistotyökalupoistaa MoonlySearch\nKoska selaimen kaappaajia kuin MoonlySearch ovat käytännössä splinter aggressiiviset muodot mainonnan, se ei ole yllätys, että näet paljon kaupallista sisältöä tämän tartunnan tietokoneeseen. Mitä enemmän, kun selaimen asetukset ovat muuttuneet ilman lupaa, on hyvä mahdollisuus, että sinulla on useita muita tietoturvauhkia järjestelmään. Lähtökohtana on, että selaimen kaappaaja matkustaa yksin. Se ei ole jakamista suoraan lähteestä, joten käyttäjät eivät voi asentaa sen mielellään. Se yleensä luikerrellessa käyttävät muita tekniikoita, osa joista keskustelemme alla.\nTutkimus lab ehdottaa, että MoonlySearch yleensä mukana freeware. Pehmo kääriä kokoon on paketti sovellusohjelmia, jotka kuljetetaan samaa asentimen. Täällä voit kysyä, onko mahdollista välttää asentamalla nämä ylimääräiset sovellukset. Yleensä ei. Kuitenkin ongelmana on, että tämä freeware asennus usein tapahtuu, kun käyttäjä tarvitsee kipeästi jotain ohjelmaa. Näin käyttäjä on liian huolissaan tämän yhden sovelluksen, ne täytyy asentaa, ja hän on unohtanut tärkeitä askelia, jotka ilmoittavat uusista ohjelmista. MoonlySearch voisi yhtä hyvin olla näitä ylimääräisiä ohjelmia, ja kun asennus on valmis, selain kaappaaja asettuu selaimessasi.\nTämä ohjelma on yhteensopiva Chrome, Firefox ja Internet Explorer, joten seuraavan kerran, kun avaat selaimen, näet etusivulle muutettiin mooonly.com tai quick searcher sngs.com. Yleensä hakukone tulee käyttöehdot ja tietosuojakäytännön painikkeet jonnekin, mutta tämän hakupalvelun on tällaisia asiakirjoja. Se pitäisi riittää vakuuttamaan, että tämä ohjelma on mahdollinen uhka, mutta jotkut käyttäjät edelleen selata kaappaaja seuranta heidän jokaista liikettään.\nOnneksi ohjelma voi kirjautua näppäimistön, joten älä varasta banking Kirjaudu tiedot ja muut salasanat. Kuitenkin selaimen kaappaajia lisätietoja haluaa ja mieltymysten tarkistamalla verkkosivustojen ja käyttämäsi hakusanat. Tämän seurauksena MoonlySearch voi näyttää muokatun hakutuloksia ja muuta kaupallista sisältöä mukautetun erityisesti sinua varten. Räätälöityä sisältöä on tärkeää tässä koska kun näet jotain mielenkiintoista, on suurempi mahdollisuus te click se. Juuri tätä joukossa kaipuu: napsautukset. Se ei ehkä vaikuta paljon, mutta tämä on, miten sen tehdä rahaa.\nJa valitettavasti se on myös tärkein turvallisuusriski liittyvät MoonlySearch. Näet, ongelmana on, että joukossa ei ole vastuussa kolmannen osapuolen sisällön suojauksen. Tämä tarkoittaa, että et voi koskaan tietää, millaisen verkkosivuillaan piiloutuvat sidos. Jos cyber rikolliset päättää hyödyntää matkustamosta, seuraavan kerran voit napsauttaa lähtevä linkki, voi tartuttaa tietokoneen kanssa ransomware tai jokin muu vaarallinen ohjelma.\nMiten poistaa MoonlySearch?\nNäin ollen sinun täytyy välttää Jos poistat MoonlySearch tänään. Manuaalisen poistamisen jälkeen skannata järjestelmään tietoturvasovellus valinta vain olla varma, että kaikki on kunnossa. Poistaa MoonlySearch asap.\nOpi MoonlySearch poistaminen tietokoneesta\nAskel 1. Miten poistaa MoonlySearch Windowsista?\nAskel 2. Miten poistaa MoonlySearch selaimissa?\na) Poista MoonlySearch liittyvän sovelluksen Windows XP\nb) MoonlySearch liittyvä ohjelma poistaa Windows 7 ja Vista\nc) Poista MoonlySearch liittyvän sovelluksen Windows 8\nKlikkaa MoonlySearch liittyvät ohjelmistot\nValitse MoonlySearch liittyvän sovelluksen\nValitse MoonlySearch liittyvää ohjelmaa\na) Poistaa MoonlySearch Internet Explorer\nb) Poistaa MoonlySearch Mozilla Firefox\nc) MoonlySearch poistaminen Google Chrome\nPoistaa MoonlySearch ja valitse uusi moottori\nSisu jotta etsiä kaistale ja poistaa MoonlySearch\nLopettaa MoonlySearch ja valitse uusi palveluntarjoaja


Palveluissa on tulevaisuus, ja siksi esittelemme viisi ammattia joita isovanhempasi eivät tunteneet | Yle Uutiset\nPalveluissa on tulevaisuus, ja siksi esittelemme viisi ammattia joita isovanhempasi eivät tunteneet\nIsoäiti tiesi kotisiivoojan, mutta osasiko hän arvata, että vielä joskus Suomessa kasvaisi sukupolvi, jolle kotisiivooja ei ole yläluokan etuoikeus vaan osa arkea?\nPäivi Pelkoselle personal trainerin eli henkilökohtaisen kuntovalmentajan työ on kutsumusammatti. Kuva: Jari Kovalainen / Yle\nHän suunnittelee hääsi\n– En olisi uskonut. Minulla ei ollut minkäänlaista mielikuvaa siitä, että tällaista ammattia olisi olemassakaan.\nNäin vastaa vantaalainen Sonja Wikström kysymykseen siitä, olisiko hän vaikkapa parikymmentä vuotta sitten arvannut, että työskentelisi jonain päivänä hää- ja juhlasuunnittelijana.\nJuhlien järjestäminen on aina ollut osa Wikströmin elämää. Viisi vuotta sitten hän ryhtyi yrittäjäksi ja siitä tuli hänen työnsä.\nTakana oli pitkä ura matkailualalla. Eteen tuli tilanne, jossa oli päätettävä, jatkaako alalla vai jääkö pois.\nWikström päätti heittäytyä. Jo viiden vuoden aikana hän on nähnyt, miten suomalainen kulttuuri on muuttunut entistä palvelumyönteisemmäksi. Ihmiset uskaltavat ostaa ulkopuoliselta sen, minkä ennen tekivät ehkä itse.\n– Juhlasuunnittelijan käyttö on tullut vähän enemmän suuren yleisön tietoon, siihen uskalletaan tarttua paremmin. Uutta se kuitenkin edelleen on.\nMutta – oli ammatti mikä tahansa, yksi asia on selvä: tulevaisuuden työssä korostuvat vuorovaikutustaidot. Jo nyt on merkkejä siitä, että ne, joiden vuorovaikutustaidot ovat hyvät, hyötyvät siitä palkan muodossa enemmän kuin aiemmin, toteaa Elinkeinoelämän tutkimuslaitoksen eli Etlan tutkimusjohtaja, Jyväskylän yliopiston kauppakorkeakoulun osa-aikainen professori Mika Maliranta.\nSonja Wikströmin kaltaisia hääsuunnittelijoita ei ole Suomessa vielä montaa – Wikström itse arvioi, että korkeintaan kaksikymmentä. Alalla tienaa keskimäärin 40–50 euroa tunnissa, hän kertoo. Kuukausiansioita on miltei mahdoton arvioida, koska työ on kausiluonteista ja harva tekee sitä täysipäiväisesti.\nWikström sanoo, että ei pystyisi elättämään perhettään, jos olisi vaikkapa yksinhuoltaja. Tulo ei ole säännöllistä.\nTyössään hän on kuitenkin viihtynyt. Hän suunnittelee useimmiten häitä ja muita juhlia, silloin tällöin esimerkiksi baby showereita eli vauvakutsuja. Hän tekee sitä, mistä on unelmoinut pienestä asti.\nHän siivoaa kotisi\nLattialla ei ole muruakaan, kun Henna Räty on valmis. Hän on luutunnut, pyyhkinyt pölyt, imuroinut. Keikka on päivän viimeinen, ja nyt se on ohi.\nRäty on työskennellyt kodinhoitoalalla noin viisi vuotta. Työ on paljon muutakin kuin vain siivousta, mutta tänä aikana hän on nähnyt, kuinka yksityisasiakkaiden – tavallisten ihmisten, jotka tilaavat kotiinsa siivoojan – määrä on suorastaan ryöpsähtänyt.\nKodinhoitajia on ollut jo kauan, ehkä aina, mutta kotisiivouksesta on tullut valtavirtaa vasta viime vuosina.\nRädyn työnantaja, helsinkiläisen Lindan Kotipalvelun toimitusjohtaja Linda Tirkkonen tunnistaa ilmiön.\n– Kotisiivouksen käyttö on yleistynyt hurjaa vauhtia. Lapsiperheet, nuoret ja työssäkäyvät ostavat paljon palveluita.\nSukupolvien väliset erot näkyvät kotisiivouksen käytössä kuitenkin edelleen. Tirkkonen kuulee pari kolme kertaa vuodessa, kuinka joku nuori toteaa, että ei uskalla kertoa vanhemmilleen, että on käyttänyt kotisiivoojaa.\n– Ehkä vanhempi sukupolvi ajattelee, että kaikki pitää jaksaa itse, niin työ kuin arki. Nuoret ymmärtävät, että näin ei ole.\nNiin tai näin – kotisiivouksen käyttö on vahvassa kasvussa. Kynnys käyttää kotisiivousta on madaltunut, ja työtä arvioidaan olevan sekä nyt että lähitulevaisuudessa.\nNimenomaan palvelut ovatkin tulevaisuudessa se, mikä todennäköisimmin jää ihmisten tekemäksi työksi.\n– Robotit tekevät entistä tehokkaammin ja entistä suuremman osan teollisista töistä. Jäljelle jäävät palvelut, sanoo Mika Maliranta Etlasta.\nTällä hetkellä Henna Rädyn kaltaisia kotisiivoojia on Suomessa noin 7 000. Heidän lähtöpalkkansa on kymmenen euroa tunnilta.\nLama ei ole näkynyt kotisiivouspalveluissa, Linda Tirkkonen toteaa. Samaa sanoo Räty: työtä on riittänyt, vaikka muuten maan talous on yskinyt.\nHän kuljettaa ruoan luoksesi\nLaukku olalle ja menoksi. Sellaista on Kiril Kuhasen arki.\nKuhanen työskentelee lukio-opintojensa ohella ruokalähettinä, on työskennellyt jo puolen vuoden ajan. Hän tekee töitä suomalaiselle ruuan tilaus- ja kuljetusyritys Woltille.\nWoltin kännykkäsovelluksen kautta voi tilata ruokaa kotiin Helsingissä, Turussa ja Tampereella. Tilatun ruuan voi hakea myös itse tai syödä paikan päällä ravintolassa.\nWoltin kaltaiset yritykset – esimerkiksi saksalainen Foodora – ovat piristäneet ravintola-alaa muutaman viime vuoden aikana, sanoo Matkailu- ja Ravintolapalvelut MaRan toimitusjohtaja Timo Lappi.\n– Näen pelkästään positiivisia piirteitä alan kannalta.\nRuokaa on toimitettu kotiin ennenkin, mutta Kiril Kuhasen kaltaiset ruokalähetit ovat Lapinkin mukaan uusi ammattikunta. Woltin ja Foodoran valikoima on yhtä ravintolaa laajempi, siinä missä vaikkapa pitsataksit ovat saattaneet toimia saman pitserian palveluksessa.\nRuokalähettien määrää on vaikea arvioida, koska tietoa asiasta ei ole sen enempää MaRassa kuin ammattiliitto PAMissakaan. Wolt kertoo, että ei työllistä työnantajana yhtään, mutta palkkiomallilla kumppaneina on noin tuhat lähettiä; heistä kaikki eivät tee töitä aktiivisesti. Yhtiöllä on Suomen lisäksi toimintaa Tukholmassa ja Tallinnassa.\nAlaa on arvosteltu julkisuudessa muun muassa pienistä palkoista. Kuhanen sanoo kuitenkin olevansa tyytyväinen: peruspalkka on kymmenen euroa tunnilta, viikonloppuisin kaksitoista. Enemmänkin voi tienata, jos kuljettaa useita tilauksia tunnin aikana.\nBensat hän maksaa itse.\n– Tämä on osa-aikainen työ. Teen tätä silloin kun ehdin, jotta saan vähän taskurahaa.\nHe sisustavat kotisi\nKaksin on tehokkaampaa kuin yksin. Tätä mieltä ovat sisustussuunnittelijat Riitta Bergman ja Riia Lankinen – ja ovat todennäköisesti oikeassa.\nBergman ja Lankinen löivät syksyllä hynttyyt yhteen ja perustivat omien yritystensä rinnalle yhteisen firman, RiiRii Designin. Heistä kumpikin oli työskennellyt sisustussuunnittelijana jo vuosia – sisustanut niin koteja kuin julkisia tiloja – kunnes erään yhteistyöhankkeen aikana he huomasivat, miten samankaltaisia heidän ajatuksensa ja työmoraalinsa olivat.\n– Asioiden veivaaminen on ponnekkaampaa ja nyt meillä on myös kapasiteettia ottaa isompia kohteita, Bergman perustelee ratkaisua.\nMolemmat ovat myös alanvaihtajia: Bergman oli valmistunut opettajaksi, Lankinen on koulutukseltaan diplomi-insinööri. Molemmat ovat kuitenkin esteetikkoja ja siksi he päätyivät myöhemmin sisustussuunnittelijoiksi, sellaisiksi he ovat valmistuneet yksityisestä AJK-Jatkokoulutuksesta.\nSisustusalan ammattilaisia on ollut Suomessa jo vuosikymmeniä. Suuren yleisön tietoisuuteen he tulivat viimeistään toistakymmentä vuotta sitten, 1990-luvun lopussa ja 2000-luvun alussa, yhtenä syynä television suositut sisustusohjelmat.\nNyt sisustussuunnittelijoita on maassa tuhatkunta, Riitta Bergman arvioi. Hän toimii työnsä ohessa myös sisustussuunnittelijoiden yhdistyksen puheenjohtajana.\nPalveluammattien yleistyminen kertoo ennen kaikkea yhteiskunnan vaurastumisesta, sanoo Etlan tutkimusjohtaja Mika Maliranta. Kun on rahaa, sitä käytetään usein niiden palveluiden hankkimiseen mitä ei ehditä tehdä itse.\nBergman kuvailee alan tulohaitaria laajaksi: keskimääräinen tuntihinta on noin 50–80 euroa. Sisustusprojektit ovat kuitenkin satunnaisia ja voivat venyä pitkiksi.\nSisustussuunnittelijan käyttö ei sekään ole enää vain yläluokan etuoikeus, Bergman sanoo.\n– Muutaman tunnin työhön ei tarvita lottovoittoa.\nHän kertoo, miten kuntoilet oikein\nPäivi Pelkosesta piti tulla urheilutoimittaja. Kaikki oli jo valmista – maisterin paperit viestinnästä, työ iltapäivälehdessä.\nSydän kuitenkin sykki käytännölle. Pelkonen oli aloittanut taitoluistelun nelivuotiaana, ja jo teini-iässä hän valmensi muita. Liikunnanohjaus oli aina kulkenut mukana, siinä rinnalla.\n– Olin muutaman vuoden työelämässä ja totesin, että en halua istua paikallani ja raportoida muiden tekemisistä vaan haluan itse tehdä enemmän.\nSyntyi päätös: Pelkonen ryhtyisi personal traineriksi, henkilökohtaiseksi kuntovalmentajaksi.\nEikä hän ole katunut. Valmennuksen käyttö on yleistynyt koko ajan, yhä useampi kuntoilija palkkaa itselleen valmentajan.\nPersonal trainereita on periaatteessa ollut jo pitkään, sanoo Suomen kunto- ja terveysliikuntakeskusten yhdistyksen toiminnanjohtaja Riitta Hämäläinen-Bister. Aiemmin heitä on saatettu kutsua esimerkiksi valmentajiksi tai ohjaajiksi.\nPersonal trainerin nimike on lyönyt läpi vasta 2000-luvulla. Henkilökohtaista valmennusta on kaivattu, kun liikunta on monipuolistunut ja toisaalta fyysinen toimintakyky heikentynyt.\nNyt työstä saa palkkansa noin 2 000–4 000 suomalaista, Hämäläinen-Bister arvioi. Suosituimmat heistä voivat tienata kuussa jopa 3 500–4 000 euroa.\nKynnys ryhtyä personal traineriksi on matala: mitään erityistä koulutusta ei välttämättä tarvita. Käytännössä monella on kuitenkin pohjalla jokin liikunta-alan tutkinto, myös Pelkosella. Hän suorittaa parhaillaan toista maisterin tutkintoa, nyt terveystieteistä.\nPelkonen uskoo olevansa alalla kymmenenkin vuoden kuluttua: hän on nyt kutsumusammatissaan.\nJuttuun on haastateltu myös tutkija Jouni Nupposta Uudenmaan ely-keskuksesta sekä Suomen kotityöpalveluyhdistyksen puheenjohtajaa Eija Lenkkeriä.\nAmmatitPalvelualaKotimaaTyöllisyysKotisiivousHääsuunnittelijaKotipalvelutSiivousSisustussuunnittelijatLiikuntapalvelutRavintolatElinkeinoelämän Tutkimuslaitos (Etla)VantaaTulevaisuusHelsinki


Keskimaan alkuvuoden myynti edellisvuoden tasoa – investoinnit etenevät suunnitellusti, vaikka korona kurittaa tulosta - Osuuskauppa Keskimaa\nKeskimaan alkuvuoden myynti edellisvuoden tasoa – investoinnit etenevät suunnitellusti, vaikka korona kurittaa tulosta\nOsuuskauppa Keskimaan tammi-maaliskuun liikevaihto oli 143,9 miljoonaa euroa, jossa oli kasvua viime vuoteen 0,1 prosenttia. Tammi-maaliskuun operatiivinen tulos oli -0,7 miljoonaa euroa, mikä on noin 1,7 miljoonaa euroa vähemmän kuin viime vuonna. Lomautuksilta on vältytty ravintolahenkilökunnan siirryttyä väliaikaisesti kaupan työtehtäviin. Koko vuoden tulostaso riippuu vahvasti siitä, kuinka koronatilanne Suomessa kehittyy.\nKeskimaan market- ja tavaratalokaupan liikevaihto kasvoi tammi-maaliskuussa 5,2 % 113,2 miljoonaan euroon. Päivittäistavarakauppaa tehtiin 102,0 miljoonalla eurolla. Kasvua edelliseen vuoteen oli 5,9 %. Käyttötavarakaupan liikevaihto oli 10,7 miljoonaa euroa, laskua edellisvuoteen oli 0,5 prosenttia.\n− Marketkaupan myynti on jatkanut nousuaan edellisvuoden tapaan. Koronarajoitukset ja maaliskuun alussa alkanut ravintolatoiminnan sulku vaikutti merkittävästi ravintola- ja liikennemyymäläkaupan myyntiin ja sitä kautta tulokseen. Edellisvuoden verrokkina meillä on vuoden ensimmäisten kahden kuukauden ajalta vielä ajat ennen koronaa ja ravintoloiden myyntien rajoittamista, mikä täytyy muistaa vertaillessa myynnin ja tuloksen kehityksiä ensimmäisen kvartaalin osalta, toteaa Osuuskauppa Keskimaa toimitusjohtaja Antti Määttä.\nKeskimaan matkailu- ja ravitsemiskaupan liikevaihto oli 3,4 miljoonaa euroa, jossa oli laskua 58,6 %. Ravintolakauppa (2,2 milj.€) aleni 60,8 % ja majoituskauppa (1,2 milj.€) laski 53,7 %. Ravintolakauppaan on vaikuttanut voimakkaasti jo vuoden kestäneet rajoitukset aukioloajoissa ja asiakaspaikoissa. Ravintolasulun vuoksi ravintoloiden liiketoiminta on ollut lähes koko maaliskuun take away -myynnin kannattelema.\nLiikennemyymälä- ja polttonestekaupan liikevaihto laski alkuvuonna 3,5 % 25,6 miljoonaan euroon. ABC-liikennemyymälöiden ravintola- ja marketkaupassa myyntiä tehtiin 4,7 miljoonalla eurolla (- 19,2 %). Lukuihin vaikutti koronarajoitukset ja ravintoloiden sulkutoimenpiteet. Polttonestekaupan liikevaihto tammi-maaliskuussa oli 19,6 miljoonaa euroa (1,7 %). Polttonesteiden maailmanmarkkinahintojen nousun myötä alkuvuoden myynti ylsi kasvuun edellisvuoteen verrattuna.\n− Loppuvuoden ennakointi liikevaihdon tai tuloksen toteuman osalta on haasteellista. Paras arviomme tällä hetkellä on, että tulos tulee olemaan viime vuoden tasolla eli noin 14 miljoonaa euroa. Liiketoiminnan normalisoitumisen kannalta oleellista on koronarokotuksien edistyminen Suomessa ja sen myötä mahdollinen rajoitteiden purkaminen ihmisten liikkumiseen, kokoontumisiin ja ravintoloiden liiketoimintaan liittyen. Odotamme positiivista kehitystä jo kesäkauppaan, Määttä ennakoi.\nInvestointeja on jatkettu laajalla rintamalla koronasta huolimatta\nKeskimaa on jatkanut pitkäjänteisesti suunnitelmien mukaisia investointeja palveluiden kehittämiseen. Alkuvuoden aikana S-marketien konseptiuudistuksia on tehty S-market Tikkakoskella, laajempi uudistus on parhaillaan käynnissä S-market Lievestuoreella. Maaliskuun alussa avattiin uusi S-market Tourula Jyväskylän keskustan tuntumaan. Kuluvan vuoden aikana on suunnitteilla vielä uudistukset neljässä S-marketissa jo mainittujen lisäksi.\nKeskimaa on panostanut myös palveluihinsa Palokan palvelukeskittymässä. ABC Palokan kokonaisvaltainen liikennemyymäläuudistus toteutettiin maaliskuun aikana. Palokan Prisman kiinteistössä toteutetaan parhaillaan koko kiinteistön kattavaa miljööremonttia, joka laajenee piha-alueiden ja julkisivun uudistuksiin kevään aikana.\nKeskimaan alueella ruoan verkkokaupan verkostoa on kehitetty voimakkaasi alkuvuoden aikana. Uusi S-kaupat -verkkokauppapalvelu on laajentunut jo kymmeneen Keskimaan S-marketiin sekä Keljon ja Palokan Prismoihin. Prisma Seppälä ja Mestarin Herkku siirtyvät asteittain nykyisestä palvelumallista S-kaupat.fi -palveluun alkukesään mennessä.\nRavintoloiden osalta Jyväskylän keskustaan avattavan uuden Rosson viimeistely on parhaillaan käynnissä. Avajaisiin valmistaudutaan toukokuun aikana.\nAurinkosähkön tuotanto kiihtyy – kohteita jopa 15 vuoden loppuun mennessä\nKeskimaan kiinteistöjen uudistuksissa on kiinnitetty erityistä huomiota energiankulutukseen. S-ryhmä on aurinkosähkön suurin tuottaja ja kuluttaja Suomessa. Osuuskauppa Keskimaa on vahvasti mukana kehityksessä.\nOsuuskauppa Keskimaan alueella on tällä hetkellä yhdeksän kiinteistön katolla yhteensä 4 000 aurinkopaneelia. Vuoden lopussa määrä nousee lähes 5 300 paneeliin. Keskimäärin ne tuottavat 6 % toimipaikan kuluttamasta sähköstä, ja tehokkaimmillaan tuotanto on kesällä, jolloin kylmälaitteet kuluttavat eniten sähköä. Esimerkiksi vuoden 2020 vuosituotanto riittäisi 45 omakotitalon vuotuiseen lämmittämiseen tai 4,4 miljoonan kilometrin ajeluun sähköautolla.\nKeskimaa asentaa lisää aurinkopaneeleita tämän vuoden aikana kuuteen kiinteistöön. Uusia kohteita ovat S-market Joutsa, Karstula, Tikkakoski ja Viitasaari sekä Sale Säynätsalo ja ABC Keljonkangas. Vuoden loppuun mennessä aurinkosähköä hyödynnetään kaikkiaan 15 Keskimaan toimipaikassa.\nKeskimaa tarjoaa tänä vuonna kesätöitä ja harjoittelupaikkoja suunnitellusti\nKeskimaa on merkittävä keskisuomalainen työnantaja. Osuuskaupan palveluksessa oli maaliskuun lopussa aktiivisessa työsuhteessa 1 769 työntekijää. Kuuden viikon ravintolasulun aikana Keskimaa ei joutunut lomauttamaan ravintola-alan ammattilaisia, vaan heillä oli mahdollisuus siirtyä työskentelemään kaupanalan toimipaikkoihin ravintolasulun ajaksi, osalla työjaksot marketkaupoissa jatkuvat edelleen.\nKeskimaa on rekrytoinut satoja kesätyöntekijöitä töihin toimipaikkoihin eri puolille Keski-Suomea. Viime vuonna peruttu, koululaisille suunnattu, Tutustu työelämään ja tienaa -harjoittelu päästään toteuttamaan tänä vuonna suunnitellusti. Satojen kesätyöntekijöiden lisäksi Keskimaalle tulee tänä kesänä yli 500 ensikertaa työelämään tutustuvia kesäharjoittelijoita.\nKeskimaan omistajuudesta merkittävin rahana maksettava etu omistajille on Bonus, jota maksettiin tammi-maaliskuussa 5,0 miljoonaa euroa.\nKeskimaan vuoden 2020 vuosikatsaus on julkaistu osoitteessa:\nOsuuskauppa Keskimaa, toimitusjohtaja, kauppaneuvos Antti Määttä, 050 522 1011, antti.maatta@sok.fi\nOsuuskauppa Keskimaa, talousjohtaja Niko Toivanen, 040 523 9131, niko.toivanen@sok.fi\n10.5.2021 | Matkailu- ja ravitsemiskauppa | Paikallisia uutisia\nOsuuskauppa Keskimaa rakentaa Jyväskylän sataman kärkeen uuden saunaravintolan\n7.5.2021 | Paikallisia uutisia\nUusi Rosso Jyväskylä avataan torstaina 13.5.2021\n3.5.2021 | Paikallisia uutisia | Parturi-kampaamo | Prisma | Sokos | Sokos Emotion\nKeskimaa parantaa kauneuden ja hyvinvoinnin palveluja Jyväskylässä


Eläintarhan ajojen innoittamat Vesitorninmäen ajot keräsivät tuhansia katsojia soraradan varteen 50-luvulla Lappeenrannassa – "Kuivan kelin aikaan ne laittoivat radalle niin paljon lipeää, että se oli kuin asfalttia" - Etelä-Saimaa\nEläintarhan ajojen innoittamat Vesito...\nJulkaistu 18.4.2020 6:15 Tilaajalle\nLappeenrantalainen Antti Sorvali osallistui keskellä kaupunkia ajettuihin kisoihin moottoripyörällä.\nAntti Sorvalin kotialbumi\nNuoret hurjat ampaisemassa matkaan vuoden 1954 Vesitornin TT-ajoissa. Lähtöpaikka oli Valtakadun loppupäässä nykyisen Etelä-Saimaan toimitalon nurkan paikkeilla.\nAivan Lappeenrannan keskustassa on ajettu Helsingin Eläintarhan jälkeen Suomen parhaaksi kehutulla moottoriradalla. Vesitorninmäen rataa kierrettiin kaksi- ja nelipyöräisillä menopeleillä 1950-luvun ensimmäisellä puoliskolla järjestetyissä Lappeenrannan ajoissa.


Postin Kekkoslandia | Martela\nSisustussuunnittelu Päivi Pentikäinen\nLähtökohtana epäviihtyisä tila ja alhainen käyttöaste\nPostin pääkonttorilla Ilmalassa, Helsingissä sijaitsevan neuvottelutilan Kekkoslandian presidentillinen lempinimi juontui tilan kaljuudesta ja epäviihtyisyydestä, eikä se palvellut nykypäivän tarpeita. Tilan käyttöaste oli alimmillaan vain 17 prosenttia.\nViihtyisät tilat historiaa kunnioittamalla\nMartela vastasi tarvekartoituksesta ja tilauudistuksesta. ”Puulattiat ja osa tilan vanhoista kalusteista kunnostettiin. Muun muassa jo kuluneet Yrjö Kukkapuron tuolit saivat verhoilijan käsissä uuden elämän. Monet käyttäjät ovat kiitelleet kokonaisratkaisua”, Martelan sisustussuunnittelija Päivi Pentikäinen kertoo.\nMartela teki tiivistä yhteistyötä Posti Kiinteistöjen, Postimuseon ja graafisensuunnittelijan Susa Laineen kanssa. Seinille ja oviin tuotiin grafiikkaa, jota yhdistää postileimateema ja joiden kuvat pohjautuvat Postin vanhoihin mainosjulisteisiin. Keittiön ovessa monille tuttu postiauton mainos liukuu oven mukana.\n”Aikamatka alkaa jo tilaan johtavista portaista ja yhtenäinen ilme jatkuu kokoushuoneista vessoihin. Postin vanhat julisteet ovat loistavia keskustelunherättäjiä, sillä monet muistavat ne oman lapsuutensa postinumeroluetteloista ja postikonttoreiden seiniltä. Lisäksi saimme Postimuseolta taidetta tilan seinille”, Pentikäinen kertoo.\nMartela toimitti Kekkoslandiaan 70-luvun henkeen ja värimaailmaan sopivia kalusteita, kuten, Mini-Kilta-tuoleja, Trailer- ja Plus+-pöytiä, Movie-raheja sekä muita kohtaamistilakalusteita. Kekkoslandian akustiikkaa parannettiin uusilla matoilla ja verhoilla sekä akustiikkatauluilla, joissa toistuu postileimateema.\nTuloksena käyttöaste nousi huimasti\nMartelan tilauudistuksen myötä Posti sai tarvitsemansa viihtyisät yhteistyötilat. Kekkoslandian käyttöaste on noussut jopa 92 prosenttiin. Tila vuokrataan ahkerasti myös muiden yritysten käyttöön. Monikäyttöisyytensä ja huoneiden yhdisteltävyyden ansiosta Kekkoslandia on kysytty tila tiimipäivien, koulutusten ja palaverien järjestämiseen.\nKekkoslandia päivittyi Niinistön aikakaudelle\nYhteistyö Martelan kanssa saa kiitosta Posti Kiinteistöt Oy:n Facility Managerilta Päivi Kyllöseltä. ”Tiimityöskentely toimi erinomaisesti ja ideat sinkoilivat. Lopputuloksena saimme erittäin viihtyisän ja toimivan tilan.”\n”Uudistunut Kekkoslandia kertoo käyttäjilleen Postin tarinaa selkä suorana ja pilke silmäkulmassa. Rento työympäristö sopii monimuotoiseen käyttöön, mikä näkyy lisääntyneessä käyttöasteessa ja myönteisessä palautteessa. Olen ylpeä siitä, että Kekkoslandia päivittyi Niinistön aikakaudelle”, Kyllönen toteaa.


Yritysten kasvunhallinta 5 op (OY) / Pohjois-Pohjanmaan kesäyliopisto\nYritysten kasvunhallinta 5 op (OY) - AY724861P\nMartti Saarela, FT, OTM ja KTM, Oulun yliopiston Mikroyrittäjyyskeskus MicroENTREn kehityspäällikkö\n- pystyy kuvailemaan yritysten kasvun ja kasvunhallinnan perusteet ja erityispiirteet\n- tuntee yritysten kasvuvaiheet ja yritysten kasvunhallintaan liittyvät osa-alueet\n- kykenee tunnistamaan tärkeimmät kasvuhallinnan taloudelliset näkökulmat.\nKurssi tarjoaa työkaluja yrityksen kasvunhallinnan ymmärtämiseen Se antaa yleiskuvan yritysten kasvun ja kasvunhallinnan teoriasta. Opintojaksolla käydään läpi kasvunhallintaa sen eri osa-alueiden mm. talouden johtamisen näkökulmasta.\nKurssilla kirjoitetaan oppimispäiväkirjaa ja yritysanalyysi tai muita kirjallisia tehtäviä.\nOpettajan valitsema englannin- ja suomenkielinen kurssikirjallisuus ja muu materiaali mm. videoluennot ja podcastit.\nKurssilla tehdään yritysanalyysi opiskelijan itsensä valitsemasta ja tarkoitukseen sopivasta case-yrityksestä. Analyysi voidaan tehdä yksin tai pienryhmissä. Lisäksi kurssilla kirjoitetaan oppimispäiväkirjaa sekä tehdään yksilötehtäviä, ryhmätöitä sekä vertaisarviointia. Kurssin päätteeksi laaditaan yritysanalyysistä, oppimispäiväkirjasta sekä kurssin aikana tehdyistä tehtävistä koostuva portfolio, joka arvioidaan.


Pohjoismaisilta ministereiltä kova linja: elintasopakolaiset esiin ja ulos\nMaahanmuuttokriittisten pitkään esittämä vaatimus nousi nyt yhteisesti hyväksyttäväksi näkemykseksi Pohjoismaiden neuvoston ministerikokouksissa Islannin Reykjavikissa.\nPääministeri Juha Sipilä kertoi Pohjoismaiden pääministerien sopineen yhteistyön tiivistämisestä. Vieressä kollegansa Ruotsin Stefan Löfven, Tanskan Lars Løkke Rasmussen, Islannin Sigmundur Davíð Gunnlaugsson sekä Norjan Erna Solberg. RISTO KUNNAS\n28.10.2015 klo 19:12\nReykjavikiin kokoontuneet Pohjoismaiden pää- ja ulkoministerit etsivät kuumeisesti yhteisiä käytäntöjä pakolaistulvan hillitsemiseksi.\n– Emme voi ratkaista tätä (pakolaisongelmaa) pelkällä pohjoismaisella yhteistyöllä. Viranomaistasolla voimme kuitenkin valmistautua. Meillä on välineitä: lähetämme takaisin henkilöitä, joilla ei ole suojelutarvetta, totesi Tanskan pääministeri Lars Løkke Rasmussen.\n– Kun pakolaisilla on suojelutarve, meillä on vastuu. Osa pakenee konflikteja, mutta osa hakee parempaa elämää. Sen voi ymmärtää inhimillisellä tasolla, mutta se asettaa meille suuren haasteen.\nRasmussenin mukaan muut Pohjoismaat voisivat ottaa mallia Norjan nopeutetusta turvapaikkakäsittelystä.\nNorjan pääministeri Erna Solberg myötäili Rasmussenia ja varoitti turvapaikkaprosessin pitkittymisen vaaroista.\n– Kun turvapaikkahakemus on hylätty, aletaan liikkua Pohjoismaiden välillä. Syntyy harmaat työmarkkinat. Tämä on iso haaste, jos emme pysty siihen tarttumaan.\nvaati Pohjoismaita lähettämään selvän viestin turvapaikanhakijoiden lähtömaihin:\n– On lähetettävä sellainen signaali, että ei haluta ottaa vastaan kaikkia, vaan pelkästään lainmukaiset turvapaikanhakijat.\nUlkoministeri Timo Soini (ps) vakuutti Iltalehdelle, että Suomen viranomaiset tekevät parhaillaan kuumeista työtä nopeuttaakseen ja tehostaakseen turvapaikkakäsittelyä. Hän myöntää, että iso ongelma on kielteisistä päätöksistä aiheutuva pitkä, jopa kahden vuoden mittainen valitusprosessi eri oikeusasteissa.\n– Itse päätös voidaan saada puolessa vuodessa. Kun valitusoikeus nyt on se mikä se on, se täytyy lainsäädännöllä tutkia. Ei se mihinkään Mooseksen laintauluun ole kirjoitettu. Prosesseja pitää nopeuttaa, Soini totesi.\nHän korosti, että nyt yritetään kaikin tavoin kehittää keinoja käsittelyaikojen lyhentämiseen sekä turvapaikka- ja maahanpääsyedellytysten tiukennuksiin.\n(kesk) että ulkoministeri Timo Soini vakuuttivat tyytyväisyyttään käytyihin neuvotteluihin, joissa sovittiin tiedonvaihdon ja yhteistyön tiivistämisestä pakolaisasiassa.\n– Suomi on kiinnostunut oppimaan muiden maiden käytännöistä. Keskustelimme paljon käytännön toimista, mitä kussakin maassa on tehty. Täältä on paljon kotiinviemistä, Sipilä sanoi.


Kipan reeniblogi: Tuunausta\nLähettänyt Kipa klo 13.14\nOlisipa kiva lukea kokemuksiasintuosta Adamon satulasta. Pitäisi hankkia tri-pyörään uusi, ja tuota olen vähän harkinnut. Just se leveys kyllä mietityttää...\nKuulemma pitäisi olla vähän alempana kuin normisatula, sen pitäisi auttaa noihin 'tuntemuksiin' sanoo mm. Michellie Jones joka on ISM:n mannekiineja.\n9. kesäkuuta 2013 klo 19.51\nJa sillä Adamolla pitää ajaa vielä todella kärjeltä (tuntuu muuten leveältä). Perinteiseen satulaan tottunut ei välttämättä uskalla/älyä mennä niin nokalle.\nOlen nyt toista kuukautta yrittänyt opetella Adamo TTllä ajamaan.\n10. kesäkuuta 2013 klo 19.35\nJoo, mä oon laskenut satulaa vähän alemmaks ja yritin tossa testissä ajaa kärjeltä. Bareilta ajaessa kärjeltä ajaminen onnistuu jotenkin paremmin (vaikka varmaan vielä eteenpäinkin pitäisi mennä), mutta jarrukahvoilta ajaessa ei kyllä pystynyt kovin edessä istumaan... Tokihan varmaan tota pitää vielä hienosäätää, että satula toimii, ne typerät UCI-säännöt vaan hieman vaikeuttaa asiaa.\nPia: mun mielestä se ei ollut ainakaan ekalla testillä häiritsevän leveä. Tosin tää mun ajelu on vähän mitä on, joten en sitten tiedä pidemmistä lenkeistä. Kun pääsis ajamaan kunnolla, niin olis helpompi testaillakin :(\n11. kesäkuuta 2013 klo 9.13\nTempojen kannalta tuo on ihan hyvä juttu, ei tule vahingossakaan ajettua sitten kahvoilta kuin silloin kun on pakko jarruttaa tai kun ajetaan mäennyppylöissä putkelta :)\n11. kesäkuuta 2013 klo 17.39\nJoo, mulla on vaan positiivinen ongelma :)\nSiihen leveyteen tottuu. Muutama sata kilsa ja tuntuu jo normaalilta. Mikään muu kokeilemani satula ei oo nokalta ajaessa niin mukava kuin Adamo.\nTsemppiä vielä noihin kaikkiin vaivoihin, mitä sulla on nyt ollu!\n14. kesäkuuta 2013 klo 21.21\nToivottavasti tottuu joo, ja varmaan tottuukin, ei se meinaan tuntunut pahalta ajella se satula, vaan ainoostaan oudolta. Ja kiitos tsempeistä, niitä tarvitaan!\n17. kesäkuuta 2013 klo 8.32


Rakkaat Filantropian ystävät! Muutaman kuukauden hiljaisen väkerryksen jälkeen m… – Filantropia ry\nRakkaat Filantropian ystävät! Muutaman kuukauden hiljaisen väkerryksen jälkeen m…\nRakkaat Filantropian ystävät! Muutaman kuukauden hiljaisen väkerryksen jälkeen meillä on ilo kertoa, että kevät tuli kotisivuillemme. Käy kurkkaamassa www.filantropia.fi ja vietä tovi uusittujen sivujen parissa.


Sepelvaltimotauti – liikuntaohje - Terveyskirjasto\nSepelvaltimotauti – liikuntaohje\nLiikuntafysiologi Eija Kutinlahti ja sairaanhoitaja Minna Pellikka\nOireiden ilmaantuminen rasituksessa\nSepelvaltimotaudin vaaraa lisäävät korkea kolesteroli, kohonnut verenpaine, tupakointi, diabetes, ylipaino ja vähäinen liikunta. Tunnetut vaaratekijät selittävät 90 % sydäninfarkteista.\nSäännöllisellä liikunnalla on selkeitä vaikutuksia sydänterveyteen. Esimerkiksi säännöllinen liikunta vahvistaa sydänlihasta ja parantaa sydämen verenkiertoa. Silloin sydän jaksaa pumpata enemmän verta kehon kaikkiin osiin. Liikunnan jälkeen lepoverenpaine laskee.\nSepelvaltimotaudin hoitoon suositellaan päivittäistä liikuntaa, esimerkiksi kävelyä, joka aloitetaan toipilasvaiheessa kevyesti. Liikunnan määrää ja tehoa lisätään vähitellen.\nToipilasvaiheen jälkeen liikuntaa, esimerkiksi kävelyä, tulisi harrastaa vähintään 3-5 päivänä viikossa puolen tunnin ajan peruskunnon mukaan ja sääolosuhteet huomioiden. Lisäksi tarvitaan lihasvoimaharjoittelua 2–3 kertaa viikossa joko kuntosalilla tai kotona.\nOma tuntemus rasituksen kuormittavuudesta on tärkeä. Toipilasvaiheen jälkeen liikunta voi ja saa tuntua hieman rasittavalta. Liikkuessa voi tulla pieni hiki ja kohtalainen hengästyminen on sallittua.\nRajoituksia liikuntaan annetaan lähinnä sydäninfarktista toipuville, ohitusleikatuille tai vaikeaa sepelvaltimotautia sairastaville. Tällöin ohjeet liikkumiseen annetaan terveydenhuollosta.\nehkäisee sepelvaltimotaudin kehittymistä vaikuttamalla sen vaaratekijöihin. Liikunnan ansiosta terveydelle edullisen HDL-kolesterolin määrä kasvaa ja haitallisten triglyseridien määrä laskee. Liikunta laskee kohonnutta verenpainetta ja vähentää tyypin 2 diabeteksen puhkeamisen vaaraa.\npuolittaa ensimmäisen sydäninfarktin vaaraa\nlieventää sepelvaltimotaudin oireita. Kun kunto kohoaa, pulssi ja verenpaine nousevat rasituksessa hitaammin ja sama suoritustaso saavutetaan pienemmällä sydämen työkuormalla. Lisäksi sepelvaltimoiden sisäkalvon toiminta paranee, mikä parantaa sydänlihaksen verenkiertoa.\nvähentää kuoleman vaaraa ja sydänkuoleman vaaraa sepelvaltimotautiin sairastuneilla 30 %.\nSepelvaltimotauti kehittyy yleensä hitaasti, eikä se alkuvaiheessa anna mitään erityisiä oireita.\nKun sepelvaltimon sisämitassa on noin 50 %:n ahtauma, alkaa oireita ilmetä liikunnan tai muun fyysisen rasituksen aikana. Tavallinen oire on lisääntynyt hengenahdistuksen tai painon tunne rintakehällä rappusia tai ylämäkeä noustessa.\nKun valtimo ahtautuu lisää, oireiden voimakkuus lisääntyy tai niitä tulee herkemmin. Moni kokee tämän nopeasti heikentyneenä kuntona.\nKun sepelvaltimot on pallolaajennettu tai ohitusleikattu, verenkierto paranee ja rasituksesta aiemmin aiheutuneet oireet vähenevät tai häviävät kokonaan.\nKoettua liikunnan kuormittavuutta voidaan oireisilla arvioida esimerkiksi Borgin laatimalla RPE (Rating of Perceived Exertion) -asteikolla. Asteikko kattaa numeroina välin 6-20 (ks. taulukko Borgin asteikko, RPE eli koetun kuormittuneisuuden asteikko). Numerot kuvaavat hengästymisen ja kokonaiskuormituksen tunnetta, miltä rasitus juuri sillä hetkellä tuntuu. Numero 6 vastaa levossa oloa ja numero 20 äärimmilleen vietyä ”en jaksa enää” tunnetta.\nTaulukko 1. Borgin asteikko, RPE eli koetun kuormittuneisuuden asteikko. Alue 11–14 on useimmille sopiva rasitustaso topilasajan jälkeen.\n7 erittäin kevyt\n9 hyvin kevyt\n13 hieman rasittava\n17 hyvin rasittava\n19 hyvin paljon rasittava\nToipilasaika (toimenpiteen jälkeen 1–4 viikkoa)\nToipilasaikana on tärkeää liikkua päivittäin, mutta liikunnan pitää olla kevyttä (Borgin asteikolla vähemmän kuin 11, ks. yllä). Esimerkiksi rauhallinen kävely sopii hyvin toipilasajan liikunnaksi. Liikunnan määrää ja tehoa on hyvä lisätä vähitellen. Oman kehon tuntemus on tärkein mittari sopivan rasituksen määrän arvioimisessa.\nHyviä liikuntalajeja ovat esimerkiksi kävely, sauvakävely, hölkkä, hiihto, jumpat, tanssi, uinti ja pyöräily, jotka kuormittavat suuria lihasryhmiä. Valitse liikuntamuotoja, joista itse pidät ja joita voit harrastaa reippaalla teholla.\nHarrasta kestävyysliikuntaa vähintään 3–5 päivänä viikossa 30 minuuttia, kunnon ja sääolosuhteiden mukaan. Tehokkainta on liikkua päivittäin. Jos kuntosi on huono tai et ole liikkunut aiemmin säännöllisesti, aloita liikunta varovasti. Voit jakaa päivittäisen liikuntasuorituksesi 1–2 kertaan tai jakaa 30 minuutin liikuntakerrat kolmeen 10 minuutin jaksoon. Kunnon kasvaessa pidennä liikunnan määrää ja kestoa vähitellen 30–60 minuutin jaksoihin.\nTeho on sopiva, kun harjoittelu tuntuu hieman tai kohtalaisen rasittavalta (RPE 12–13), Liikunnan aikana sinulle tulee pieni hiki ja hengästyt kohtalaisesti. Suorituksen aikana pitää pystyä puhumaan puuskuttamatta. Liikunnan rasittavuutta voidaan lisätä vähitellen sitä mukaa kun peruskuntosi kasvaa. Kunnon kohotessa voit harrastaa liikuntaa rasittavalla tasolla (RPE 13–15).\nJos tiedät maksimisykkeesi, eikä sinulla ole ollut rasitusrintakipua, liikunnan sopiva syketaso on 60–80 % maksimista. Maksimisyke voidaan arvioida kaavasta 210 – (0,65 × ikä vuosina). Jos sinulla on ollut rasitusrintakipua, pidä liikunnan rasitustaso rintakipukynnystä alempana. Sykkeen suositeltava maksimitaso on tällöin 10 lyöntiä vähemmän kuin syketaso, jolla rintakipu tuntuu.\nOta huomioon sinulle määrätyn beetasalpaajan vaikutus syketasoosi ja vointiisi. Beetasalpaajalääkitys estää sydäntäsi kuormittumasta ja siksi hidastuttaa syketasoa. Jos olet aiemmin käyttänyt sykemittaria ja seurannut syketasoasi liikunnan aikana, et voi enää lääkityksen aloittamisen jälkeen käyttää aiempia sykearvojasi etkä väkisin nostaa sykettä aiemmalle korkeammalle tasolle. Lääkitys saattaa lisäksi aiheuttaa väsymyksen tunnetta jaloissasi ja liikkeelle lähdössä. Verisuonisairauksien lääkehoito ja liikunta\nStaattinen ja dynaaminen liikunta (lihastyö)\nToimenpiteen jälkeinen liikunta on hyvä aloittaa kestävyysliikunnalla (kävely, uinti, hiihto) ja vasta myöhemmin aloittaa lihaskunto- tai kuntosaliharjoittelu. Lihasvoimaharjoittelu – ohje keski-ikäisille ja sitä vanhemmille\nJoskus sydäntapahtuman jälkeen on lääkärisi saattanut antaa sinulle rajoituksia liikunnan harjoittamiseen. Useimmiten kiellot liittyvät staattisen lihastyön harjoittamiseen tai käsien pitkäkestoiseen kohoasentoon. Staattisen liikunnan aikana lihas on jännityksessä pitkään, eikä pääse lepäämään tai rentoutumaan suorituksen aikana. Esimerkkejä staattisesta lihastyöstä on painonnosto. Kotiaskareissa staattista lihastyötä tehdään, kun kolataan lunta, kannetaan painavia taakkoja, ripustetaan verhoja tai kudotaan puikoilla.\nStaattisessa jännityksessä ylävartalon pienet lihaksen kuormittuvat ja väsyvät alaraajojen suuria lihaksia helpommin, joten rintatuntemuksia saattaa tulla vähäisenkin rasituksen jälkeen. Mikäli oireita tulee, on kuormitus ollut liian raskas tai pitkäkestoinen.\nDynaaminen liikunta on sydänystävällisempää, sillä lihas jännittyy ja rentoutuu vuoron perään. Lihaksen liike on pumppaavaa, jolloin se kuormittaa sydäntä selvästi vähemmän kuin staattinen liike.\nSepelvaltimotaudin hoitoon suositellaan 2–3 viikoittaista lihasvoimaharjoitusta, jotka koostuvat 8–10:stä suureen lihasryhmään kohdistuvasta dynaamisesta liikkeestä ja joissa liikkeet toistetaan 10–15 kertaa.\nAloita liikunta aina rauhallisesti vähintään viiden minuutin lämmittelyllä, esimerkiksi paikallaan marssien, jotta elimistö ehtii sopeutua rasitukseen. Höllää tahtia myös lopussa noin viideksi minuutiksi, niin että syke ja hengitys ehtivät tasaantua ennen kuin lopetat liikunnan.\nKun liikuntaa harrastaa säännöllisesti, sydäninfarktin tai sydänkuoleman vaara liikunnan aikana on hyvin pieni. Liikuntaan tottumattomalla suuret yhtäkkiset kertaponnistukset lisäävät vaaraa.\nHengästyminen liikunnan aikana on sallittua, mutta ei hengenahdistus. Myös liikunnasta palautumisen pitää tapahtua kohtuullisessa ajassa eli suurin piirtein samassa ajassa kuin liikunta on kestänyt. Jos terveydentilassasi tapahtuu muutos, selvitä sen syy ennen kuin jatkat liikkumista.\nSepelvaltimokuntoutuspotilaiden liikunnassa on tarpeen ottaa huomioon kaikki turvallisuustekijät perusteellisemmin kuin terveiden ihmisten liikunnassa. On korostettava suorituksen aikana ja sen jälkeen koettujen oireiden ja tuntemusten merkitystä sekä vältettävä liikunnassa lisärasitusta aiheuttavia tekijöitä, kuten tilapäisiä sairauksia ja väsymystiloja, psyykkistä jännitystä, rasituksen äkillistä aloittamista ja lopettamista, raskaita aterioita, kylmää ja kuumaa sekä nautintoaineita, kuten tupakkaa, alkoholia ja runsaita määriä kahvia.\nJos terveydentilassasi tapahtuu muutos, selvitä sen syy ennen kuin jatkat liikkumista.\nLihasvoimaharjoittelu – ohje keski-ikäisille ja sitä vanhemmille\nAiemmat kirjoittajat: Sydäntautien erikoislääkäri Kai Kiilavuori ja sydäntautien erikoislääkäri Hannu Näveri\nArtikkelin tunnus: dlk00983 (032.024 )


kolmas sivullinen: joulukuuta 2015\nEletään sitä aikaa vuodesta, kun pienet tikkitakkeihin puetut terrierit hytisevät sivuviimassa kadunkulmissa, ja ovisyvennyksiin makuupusseineen käpertyvät kodittomat näyttävät entistä lohduttomammilta. Holyroodiin ei ehdi lähteä lenkille, ennen kuin aurinko jo laskee. Eikä kyllä usein huvittaisikaan, kun tuuli puhaltaa 50 mailia tunnissa ja räntäsade puhkoo reikiä poskiin.\nNaapurin Sainsbury's soittaa ylevän kuuloisia joululauluja ja pakottaa henkilökunnan pukeutumaan räikeisiin akryylisiin jouluvillapaitoihin. St. Andrew's Squaren joulumarkkinoiden venetsialaiskarusellissa istuu vierekkäisten höyhentöyhtöisten hevosten selässä keski-ikäinen pariskunta ja nauraa koko karusellimatkan alusta loppuun, vilkuttaa joka kerta ohi pyörähtäessään tapahtumaa kännykällä taltioivalle tuttavalleen.\nKämppikset ovat luhistumassa opiskelutaakkojensa alle, heidän silmänsä seisovat päässä sillä tavalla kuin kolmen esseedeadlinen kanssa kamppailevien ihmisten silmät seisovat. Itse tekee mieli vain vähän käpertyä syrjään, mietiskellä ja horrostaa; elää suklaalla ja juustolla ja joulumarkkinoiden kuumalla kirsikkaviinillä. Lepääminen tuntuu tähän vuodenaikaan hyvältä, aina silloin kun siitä ei tunne syyllisyyttä.\nOlisi monta projektia, joihin olen sidottu. Rahaa niistä ei saa, mutta opettelen ajattelemaan ettei se syö niiden validiteettia. Jos teen 11-tuntisen kirjoituspäivän, niin kuin viime aikoina olen monesti tehnyt, on se yhtä legitiimiä työtä kuin joku muukin. Universumin palkkapussista ilmestyy välillä kadulle Sainsburyn kuponkeja ja kahden punnan kolikoita. Koska en saa tällä hetkellä rahaa yhtään mistään (niitä kahden punnan kolikkoja lukuun ottamatta), en edes jaksa potea syyllisyyttä moisesta kirjoitteluhedonismista.\nJonkunlaisia kunnianosoituksia putoilee. Kiitettävin arvosanoin valmistuminen, lyhytelokuvahankkeeseen valinta. Kai siitäkin voi paukutella henkseleitään, että on taas käynyt yhden NaNoWriMon läpi ja laittanut 50 000 sanaa jonkinlaiseen järjestykseen. Paikalliset sanovat, että pitäisi enemmän toitottaa omaan torveaan, ei kuitata kaikkea vaatimattomana. Minä puhun toisena äidinkielenäni self-deprecationia. On kasvatettu siihen, ettei pitäisi ylpeillä; lankeemuksen edellä ja niin edespäin.\nYlpeyttä varastaa pienistä salaisista hetkistä, keskenään, oman päänsä sisällä. Ja eiväthän nämä tärkeitä ole, sen tärkeämpiä kuin muutkaan. Liian monta ylimielistä elokuva-alan nuorta miestä on nähty, että tästä jaksaisi tehdä itselleen elämää suurempaa. Miten Ryokan asian ilmaisee...\n(suom. Kai Nieminen)\nJotenkin tuntee itsensä nohevaksi kun jaksaa herätä kahdeksan aamujunaan sunnuntaina. Nurmikot ovat kuurassa, aamulinnut aloittavat laulunsa yksitellen: ensin lokit, sitten punarinta. Kaupunki heräilee jouluvaloineen, juna-asema on vaisu. Konduktööri kuuluttaa varomaan asemalaitureita, koska ne saattavat olla yön jäljiltä "a wee bit slippy".\nAurinko nousee. Kiitävät ohi valkoisiksi huurtuneet kumpuilevat pellot, ylämaiden lumihuippuiset kukkulat horisontissa, kivitalojen savupiipuista aaltoilevat pilvet.\nTässä, pimeimmän keskellä, hetkellisessä valossa.\nLähettänyt H klo 22.54 Ei kommentteja:\n(Tämän olen kirjoittanut aiemmin tänä vuonna, elokuussa. Haluan näköjään ennen vuoden loppua postata näitä vanhoja kirjoituksia pois alta. En halua heittää niitä hukkaan, vaikka niiden heijastelemat tunteet ovatkin ehkä jo muuttuneet. Muistuttakoon tämä siitä, että kaikki on liikkuvaista eikä mikään pysyvää.)\nPaikkoihin pinttyy kaihoa. Joskus vaelsin Holyroodiin ja katsoin rinteitä sillä silmällä kuin rakastettua katsotaan: siten, että ollaan saavuttu kotiin, pitkään ulos hengittäen.\nNyt olen istunut siellä liian monesti auringon laskiessa, ihmisten viimeisiä iltoja. On vain melankolista, lepakoita, vanhan luostarin rauniot, joista niistäkin tulee mieleen vain kuolema ja ajan kuluminen. Holyrood on nyt yksinäisyyttä. Kiipeämme sinne Rochellen viimeisenä iltana, istumme kosteaan maahan muovipussien päälle, ja linnan yllä ammutaan jokailtaiset ilotulitukset.\n(Tajuan kirjoittaneeni tämän edelliseen kirjaani, silloin kun en edes vielä tiennyt olevani muuttamassa koko kaupunkiin. Täytynee alkaa varomaan mitä kirjoittaa. )\nVaellan sinne pakkomielteisesti tämänkin jälkeen, yritän nähdä rinteet samalla tavalla kuin vuosi sitten. Löytää sen saman romantisoidun kodin tunteen.\nEi sitä löydy.\nEi maisema ole muuttunut.\nAnnan Arthur's Seatin ja ympärillä selfieitä räpsivien turistien näyttää uudelta.\nAnnan niiden heijastelemien tunteiden muuttua sellaisiksi kuin ne nyt ovat.\nMikään ei räjähdä, vaikka en yritä väkisin omistaa tätä maisemaa. Ei se minun ole, mutta ei siitä sakoteta. En minä tiedä kuulummeko me yhteen, mutta ehkä voin lakata ajattelemasta sitä koko ajan, vaatimasta basaltilta jotain abstrakteja rakkaudenosoituksia.\nKotona katson kuvaa rantaveteen huuhtoutuneesta syyrialaisen pakolaistytön kalpeasta ruumiista. Kameran salama piirtää kylkeen valojuovan. Ehkä viisivuotias. Näyttää nukkuvan.\nJoku jakaa facebookissa new age-tyyppisen "saat mitä ajattelet, toteuta unelmasi" -linkin.\nTiedän, että näiden asioiden on tarkoitus mahtua saman maailman alle, mutta välillä niiden kontrasti iskee vyön alle.\nLähettänyt H klo 20.02 2 kommenttia:\nMuistelen New Yorkia.\nMuistelen East 34th Streetin hotellia, jossa nukuin kaksi vuotta sitten ahtaassa huoneessa kolmen muun ihmisen kanssa taksien tööttäillessä torveaan ulkona, samalla kun alakerrassa laulettiin karaokea ja syötiin hotellin tarjoamia ilmaisia pizzasiivuja.\nAamulla eteiseen oli kannettu Dunkin' Donutsin pahvilaatikko, josta sai laskea itselleen kertakäyttömukiin kahvin. Kahvi oli vahvaa, amerikkalaisen makuista - sellaisella tavalla, jota en oikein osaa vieläkään yhdistää muuhun kuin amerikkalaisuuteen. Join kupillisen ja kävelin pitkin Lexington Avenueta etsien ruokakauppaa. Parsakaali maksoi seitsemän dollaria kilolta, ja aloin ymmärtää miksi dollarin hotdog saattaisi tässä kaupungissa olla ainoa vaihtoehto.\nMuistelen Harlemin residenssiasuntoa, jonka sängyn pohjasäleet tippuivat lattialle joka kerta kun käänsin kylkeä yöllä. Sitä, että Harlemissa näytti juuri sellaiselle kuin Harlemissa kuvittelin näyttävän. Sitä, kun en jaksanut lähteä mihinkään ja kävelin Targetiin hakemaan mac&cheese -mikroaterian. Whole Foodsissa tuoksui koko ajan kaneli, ja aina houkutteli ostaa bagel.\nMuistelen kuluttavaa hektisyyttä, tolkuttoman leveitä avenueita, Union Squaren katumuusikoita ja kerjäläisiä, Brooklynin hasidijuutalaisia ja parrakkaita artesaaniolutta juoneita prototyyppi-hipstereitä. Muistelen Twelfth Nightia Broadwaylla, ja ihanalta, ihanalta Stephen Fry:lta saamaani nimikirjoitusta, missähän sekin käsiohjelma nyt lienee.\nEn tiedä, mitä kaipaan.\nToisia aikoja kai minä kaipaan. Ne ovat turvallisia pysähtyneessä menneisyyden kuplassaan. Kun tietää, että niistäkin selvisi.\nLähettänyt H klo 16.33 Ei kommentteja:


Viewing 15 posts - 7,846 through 7,860 (of 7,863 total)\n8.6.2013 at 9.03 #125412\nOnkos tämä topic ihan kuollut? : O\nOnneksi on kesäloma, en olisi kyllä lukiota jaksanutkaan pidempään. Ainakaan siis tältä vuodelta, ensi vuonna uudestaan. Ja ehkä vähän ahkerammin jos vaikka jaksaisi opiskella, eikä jättäisi viime tippaan kokeisiin lukua u_u\nTänään pitäisi jaksaa kauppaankin lähteä (koska ollaan pikkusiskon kanssa loppupäivä kahdestaan, ruokaakin pitäisi tehdä) ja tuntuu vähän että kohta alkaisi ukostaa >:3 On ihan kamalan hiostava ilma ja yleensä minulla sattuu päähän, kun ukkosta on ilmassa. Mikä ei ole kiva juttu…\nPitäisi jaksaa pakatakin tänään, kun huomenna olisi lähtö kaverille ja sieltä sitten maanantaina Jyväskylään pyörimään!\nNarw, onko kukaan teistä muuten tulossa Animecon Xään tänä vuonna? Itse menen, varmaankin Weed-fursuitissa – sikäli mikäli saan sen valmiiksi näiden neljän viikon aikana. Vähän kyllä huolestuttaa, mutta onneksi kaveri on auttamassa sen teossa. Itselläni kun ei nuo käsityötaidot ole kummoisemmat.\nJa conista sitetn vain metsästämään tyyppejä, joilta ostan Fruits Basket-mangaa! ♥ Koska näin "myöhään" innostuin siitä sitten. Jotenkin vain vähän epäilyttää, että miten ihmeessä ne mahtuvat kirjahyllyyni.\n8.6.2013 at 17.11 #125415\nNo, jos sinulla ei ole mielessä Hesburger niin kyllä.\nSe työ vähän riippuu oletko keittiössä vai kassalla, mutta yleisesti yllättävän raskasta fyysisesti. Koska kyseessä on pikaruokaravintola, niin asiakkaalle pitää saada ruoka mahdollisimman nopeasti, ja kun sitä tekee yli 7 tuntia vain kahdella tauolla se saattaa alkaa tuntua kehossa. Tietenkin tämä ei ole mikään ongelma, jos on vähänkin hyvässä kunnossa, mutta 7h koulupäivän jälkeen se ottaa veronsa. Itse työ ei ole mitään ydinfysiikkaa, ja sen oppii nopeasti. Työt vaihtelevat riippuen onko kassalla vai keittiössä, mutta niitä yhdistävä tekiä on siisteys/siivous, jota tehdään paljon. Vuoroja saa sovittua aika joustavasti päälliköiden kanssa, ja vuorojen pituus vaihtelee 5-8 tunnin väliltä ellet ota ylimääräisiä (paikkaa sairastapauksia yms.) töitä. Voin suositella sivutyöksi kenelle tahansa opiskelijalle, mutta kokoaikatyönä en voi oikein suositella kenellekkään.\nSiinä oli jotain jostain työstä. Toivottavasti tuli jotain uutta.\n9.6.2013 at 15.52 #125418\nOh my! Suuret kiitokset, Sakata-kun (╯◕‿◕)╯☆. :*ﾟ.+: Haha..pelkäsin jo, että saan vastauksen vuoden päästä (viitaten edelliseen viestiisi ). Kyllä tuo oli minusta aika rohkaiseva kuvaus…eikä fyysinen rasitus ole mikään ongelma, kun on rahankiilto silmissä. Pääasia ettei ole mitään ihan säädytöntä menoa kuten sellaista missä bosse karjuu koko ajan korvaan, että tee sitä ja tee tätä (koettu on). Ei ehkä mikään vegetaristin unelmaduuni, mutta nyt ei ole varaa hienostella .___. Ei ole pakko vastata tähän mikäli et halua, mutta minkälaista palkkaa about sait? (per kuukausi)\nUwh juhlistin tänään INFINITE-nimisen korealaisen yhtyeen kolmatta vuosipäivää ostamalla seitsemän cupcakea (yksi per jäsen) ja sytyttämällä niihin kynttilät, how touching *sniff* Minua pidetään varmaan täysin pähkinänä, mutta siinä nyt ei ole mitään uutta, haha. Kyseinen yhtye näyttää tekevän World Tourin tässä jossain vaiheessa ja ilmeisesti pari Euroopan maatakin on mukana, mikä tarkotitaa sitä, että unelmani tulee todennäköisesti toteutumaan (◡‿◡✿) *dies, freaks out and dies again*\n10.6.2013 at 8.51 #125420\nRiippuen ihan asenteesta/muista työntekijöistä tämä työ voi olla säädytöntä tai ei, mutta siihen kannattaa varautua, että ainakin aluksi (riippuen kouluttajasta/päälliköstä) sinulle huomautetaan varmaan hyvin monesta asiasta. Sitten kun koulutuskausi on mennyt ohi, ja osaat kaiken, meno muuttuu huomattavasti rennommaksi. Palkka on palvelualan työehtosopimusten mukainen. Eli muistaakseni tällä hetkellä harjoittelijalla ~7,7e/h ja oikealla työntekijällä 9,88e/h. Siihen ilta-/yö-/pyhälisät päälle.(Palkka riippuu täysin kuinka paljon teet töitä, joten kuukausipalkasta on tosi vaikea puhua.) Peruskoulutuskausi kestää n. 2-3 viikkoa ja sen jälkeen saat oikeita vuoroja. Harjoittelijan palkka kuitenkin pysyy ~400(?) työtunnin ajan, jonka jälkeen sinulla katsotaan olevan tarpeeksi kokemusta ja palkka nousee.\n(Also INFINITE:llä on hyvää musiikkia)\n17.6.2013 at 17.46 #125431\nKiitokset vastauksista, Sakata-kun. Ai, tiedätkö INFINITE:n…? Ja mahdollisesti kuuntelet heitä? Jaa toki avartava musiikillinen elämyksesi julkisuuteen (meaning tell everything about it).\nTaas sitä sai kokea Suomen kesän ihanuuden, kun vettä tulee joka raosta jatkuvalla soitolla. Sen kerran kun sade lakkaa ja olet juuri lähdössä ulos, se alkaa uudestaa kahta kauheampana. Minulla ei ole mitään sadetta vastaan, päinvastoin, mutta sillon kun pitäisi in fact tehdäkin jotain ulkona ja kantaa tavaraa, joka ei saa kastua alkaa se kieltämättä hieman ottaa aivoon.\nSain pitkästä aikaa kirjaudutta eräälle syntiselle online anime&mangasivustolle, jota en erinäisistä syistä viitsi tässä mainostaa kyllä, se on K18 kamaa ja ei, en ole itse täysi-ikäinen, mutta ehkäpä se nyt tästä taas lähtee sitten, re-otakuistuminen. Surullista miten sitä huomaa päivän menneen hukkaan eikä ole saanut aikaiseksi puoliakaan siitä mitä piti, oh well.\nIhme yksinpuheluksi menee kyllä tämäkin postailu >___> No, leikin täällä alienia sitten itsekseni.\n20.6.2013 at 8.29 #125437\n30.7.2013 at 15.50 #125538\n18.9.2013 at 22.03 #141853\nThis reply was modified 8 years, 4 months ago by SilverCeleb.\n19.9.2013 at 20.47 #141889\n20.9.2013 at 19.08 #142006\nKieltämättä tää ulkoasu näyttää oudolta, ja toivoisin viel ton foorumisivulle pieniä muutoksia. Mutta eiköhän tähän ajan kanssa totu, onpahan nyt yöt aikaa taas kirjoitella 😀\nMutta niin Korran tokakaus alkaa olin jo unohtanut mitenpaljon sitä odotin, no sentään jotain piristettä tähän syksyiseen säähän.\nJa niin vielä pitäisi manga kokoelmaa kasvattaa, ystäväni yllytti keräämään lähes kaikki lyhyet sarjat mitä sangatsu ja punis on julkaissu… Joten katsotaan miten käy. Saako idea tuulta siipien alle, alkaahan tuota kokoelmaa jo hyllyssä olemaankin 🙂\n21.9.2013 at 13.50 #142010\nVai, että hiljaista on…\ntämän olen huomannut xD\nFoorumien uusi ulkoasu näyttää ainakin minusta oudolta tai sitten se johtuu Chromesta. Meinaan tuntuu siltä kuin sivua olis vaikeampi navigoida ja paljon vaikeampi lukea :/\n21.9.2013 at 18.06 #142014\nTämä uusi ulkoasu on tosiaankin outo… kai tätä kuitenkin oppii ajan kanssa käyttämään. (Tai sitten ei…) Tämä kapeus häiritsee ainakin minua ihan vietävästi, vanha foorumi oli juuri sopivan levyinen. Värimaailmakin tuntuu jotenkin tylsältä verrattuna vanhaan.\n21.9.2013 at 19.35 #142016\n^ juu, itse pidin myös vanhasta ulkoasusta enemmän… Tai sitten tämä G-Chrome ei vaan lataa sivua kunnolla :/ pitäisiköhän kokeilla jollain muulla selaimella…\n27.9.2013 at 22.40 #142068\n28.9.2013 at 12.26 #142069